یارمەتی دارایی - UNHCR عیراق\nزانیاری دان لە بارەی ڕەفتاری نەشیاو\nگشت یارمەتییەکان بێ بەرامبەرن\nهیچ کرێێک بۆ هەر جۆرە خزمەتگووزارێک مەدە\nهیچ جۆرە کەم کردنەوێک لە بڕی یارمەتییەکە قبوڵ مەکە\nیارمەتی کاش(دارایی) فرە مەبەست چی یە؟\nیارمەتی دارایی فرە مەبەست یارمەتی پەنابەران و پەناخوازان دەەدات بۆ ئەوەی پێداویستی سەرەکی خۆیان بەدەست بهێنن، بۆ نموونە پێداویستی خۆراک، ئاو، خزمەتگووزاری تەندرووستی، شوێنی مانەوە و هەروەها بۆ پاڵپشتی کار بەکاردێت.\nیارمەتی کاش (دارایی) وەرزی چی یە؟\nهەندێک ساڵ، لە کاتێک بودجەی پێویست هەبێت، کۆمسیاری باڵای نەتەوەیەکگرتووەکان بۆ کاروباری پەنابەران UNHCR یارمەتی کاشی وەرزی پێشکەش بە پەنابەران و پەناخوازان دەکات لە کاتی دیاری کراوی ساڵدا. یارمەتی کاشی وەرزی تەنها بۆ یەکجارە بۆ ئەوەی یارمەتی کەسانی لێقەوماو بدات لە پەنابەران و پەناخوازان بۆ ئەوەی پیداویستی گرنگی وەرزیان بەدەست بهێنن لە سەرمای زستاندا. یارمەتی وەرزی لە هەموو کاتێک بەردەست نییە، UNHCR ئاگادارتان دەکاتەوە ئەگەر تۆ و خێزانەکەت هەڵبژێردران بۆ وەرگرتنی یارمەتی وەرزی.\nیارمەتی دارایی کۆڤید چییە؟\nلە ساڵی ٢٠٢١، یارمەتی کاشی کۆڤید پێشکەشکرا بەهۆی دۆخی نا ئاسایی ڤایرۆسی کۆڤید-١٩ (کۆرۆنا). یارمەتی کاشی کۆڤید تەنها بۆ یەکجار بوو، بۆ مەبەستی یارمەتی دانی کەسانی لێقەوماو لە پەنابەران و پەناخوازان بوو تاوەکو پیداویستی سەرەکی ژیان بەدەست بهێنن لە کاتی ئەو بڕیارانەی بەهۆی پەتای کۆڤید-١٩ دەرچوون.\nئایا کۆمسیاری باڵای نەتەوەیەکگرتووەکان بۆ کاروباری پەنابەران UNHCR بڕی یارمەتی کاش بۆ پەنابەران و پەناخوازان لە عیراق زیاد دەکات؟\nپەناخوازان و پەنابەرانی شایستە بۆ وەرگرتنی یارمەتی دارایی فرە مەبەست، مانگانە بڕی (٢٥٠دۆلار) بە دراوی عیراقی وەردەگرن بە درێژایی ١٢ جار (بە لایەنی زۆر ١٢ جار)، دوای یەکەمجار لە وەرگرتنی یارمەتی کاش. UNHCR هەڵدەستێت بە گۆڕینی بڕی یارمەتییەکە پشت بە نرخی دراوی عیراقی بەرمابەر دۆلاری ئەمریکی.\nکۆمسیاری باڵای نەتەوە یەکگرتووەکان بۆ کاروباری پەنابەران UNHCR چۆن خێزانەکانی شایستە بۆ یارمەتی کاشی فرە مەبەست هەڵدەبژێرێت؟\nلاوازی ئابووری بریتییە لە نەبوونی پێداویستییەکانی سەرەکی ژیان (بۆ نموونە خۆراک، پیداویستی تەندرووستی، کرێی شوێنی نیشتەجێبوون و هتد) بەهۆی چەند هۆکارێکەوە بۆ نموونە نەخۆشی درێژ خایەن یاخود کەسانی خاوەن پێداویستی تایبەت یاخود ئەو کەسانەی بە توندو تیژی و چەوسانەوە تێپەڕیون یاخود هەر بەردۆخێکی تر.\nلە سەرەتای ساڵی ٢٠٢١، UNHCR ڕیگاێکی نوێ بەکار دەهێنیت بۆ ئەوەی پێوەری شایستە بوون دیاری بکات: بە هۆی بوونی بودجەی دیاری کراو، ئەم پێوەرانە ڕاستەوخۆ وەرگیراون لەو زانیارییانەی پێشکەش بە UNHCR دەکرێت لە کاتی تۆماردا یاخود لە کاتی نوێ کردنەوەی فۆرمی تۆمار. ئەم ڕێگا نوێیە زیاتر بە وردی کەسانی شایستە هەڵدەبژێریت بۆ ئەوەی زیاترین خێزان سوودمەن بن و گرنگی بە کەسانی لێقەوماو بدرێت.\nپیویستیم بە یارمەتی داراییە، چۆن دەتوانم ناوی خۆم و خێزانەکەم تۆماربکەم بۆ وەرگرتنی کاش؟\nپەنابەران و پەناخوازان ناتوانن ناوی خۆیان تۆمار بکەن بۆ وەرگرتنی یارمەتی دارایی یاخود داوای هەڵسانگاندی باری ئابووری بکەن. بەڵام، دەتوانن UNHCR ئاگادار بکەنەوە لە هەر گۆڕانکارێک لە باردۆخی خێزانەکەیان لە ڕێگای پرسگە و سەنتەری تۆمار، بۆ نموونە گۆڕانکاری لە ژمارەی تەلەفۆن و ناونیشان لە عیراق و پیکهاتەی خیزان ( بۆ نموونە منداڵی تازە لە دایک بوو، مردن، .هاوسەرگیری، یاخود بە جێ هێشتنی عیراق) و دۆخی تەندرووستی و باری ئابووری.\nچۆن و کەی ئاگادار دەکرێمەوە لەوەی من هەڵبژێردراوم بۆ وەرگرتنی یارمەتی کاشی فرە مەبەست؟\nUNHCR مانگانە کورتە نامە دەنێرێت بۆ ئەو خیزانانەی هەڵبژێردراون بۆ وەرگرتنی یارمەتی. هەروەها کورتە نامە بۆ ئەو خیزانانە دەنێریت کە چیتر یارمەتی کاشی هەمە مەبەستیان پێشکەش ناکرێت.\nخێزانەکەم هەڵبژڕیدراوە بۆ وەرگرتنی یارمەتی کاشی فرە مەبەست، پێوسیتە چی بکەم؟\nپەنابەران و پەناخوازای هەڵبژێردراو بۆ وەرگرتنی یارمەتی کاشی هەمە مەبەست پێویستە:\nدڵنیا ببنەوە لەوەی بایۆمێتری چاویان لەگەڵ UNHCR تۆمارکراوە و کاردەکات، هەروەها دوو بڕوانامەی پێویست بەدەست بهێننیەکەم دەتوانێت هەر بڕوانامەێک بێت کە لەلایان حکوومەتی عیراقی دەرچووبێت، دووەم فۆرمی تۆماری بەکاری UNHCR\nلەکاتی تۆماری جزدان ئامادە بن کە بەڕێوەدەچێت لەلایان زەین کاش.\nلە کاتی دیاری کراودا و بە زووترین کات یارمەتییەکە وەربگرن لە ڕێگای Eye-Pay یاخود e-wallet.\nبە زووترین کات UNHCRئاگادار بکەنەوە لە هەر گۆڕانکارێک لە ژمارەی تەلەفۆن، شوێنی نیشتەجێبوون و پێکهاتەی خێزان.\nئاگادار بە! یارمەتییەکە لەوانەیە ڕابوەستێت بەهۆی بەد بەکارهێنانی یارمەتییەکە یاخود هەر حاڵەتێکی گەندەڵی و فێڵبازی بۆ نموونە:\nفرۆشتنی یاخود بە دیاری کردنی (سیم کارت) یاخود e-wallet بۆ خێزانێکی تر یاخود کەسێکی تر بۆ ئەوەی یارمەتی دارایی بەدەست بهێنن بێ ئەوەی شایستە بن.\nڕێگریگرتن لە ئەندامانی خێزانەکەت بۆ ئەوەی سوودمەند نەبن لە یارمەتییەکە.\nپیشکەشکردنی یارمەتی ناڕاست و نا درووست دەربارەی خیزانەکەت و دۆخەکە بۆ UNHCR\nمن هەڵبژێردراوم بۆ ئەوەی یارمەتی دارایی وەربگرم، چۆن دەتوانم کاشەکە (پارەکە) بەدەست بهێنم؟\nتۆ تۆمار دەکرێت لەگەڵ زەین کاش e-wallet و Eye Pay، بریتین لە ئەپلیکەیشنی موبایل کە بایۆمێتری چاو بەکار دەهێنن بۆ دڵنیا بوونەوە لە ناسنامەی بەکار‌هێنەر. پێویستە هەموو مانگ لە کاتی خۆیدا پارەکە دەربهێنن، ئامۆژگاری ناکرێت پارە لە E-wallet کۆ بکرێتەوە.\nئاگادار بە! هیچ بڕە پارەێک مەبەخشە لە کاتی وەرگرتنی یارمەتییەکە، هەروەها نابێت هیچ کەمکردنەوەێک لە بڕە پارەکە هەبێت. گشت یارمەتییە مرۆییەکان و خزمەتگووزارییەکان لە عیراق بێ بەرامبەر پێشکەش بە تۆ دەکرێت. هەر کەسێک داوای هەر بڕە پارەێکی کرد لە بەرامبەر پێدانی یارمەتییە داراییەکە بە زووترین کات ڕاپۆرت بکە بۆ سەنتەری زانیاری عیراق لە ڕێگای هێلی گەرمی (80069999) یاخود بۆ ژمارەی هێلی گەرمی زەین کاش.\nئایا دەکرێت کەسی تر لە شوێن من بڕە یارمەتییەکە (پارەکە) وەربگرێت چونکە لە ئێستادا ناتوانم خۆم دەریبێنم بە هۆی باری تەندرووستی/گەشت/ هەر هۆکارێکی تر؟\nیارمەتی کاش (دارایی) پیشکەش دەکرێت بۆ ئەوەی سوودی بۆ هەموو ئەندامانی خێزانەکە هەبێت. هەر تاکێکی خێزانەکە سەرووی تەمەن (١٨) ساڵ و خاوەن بروانامەی پێویست و بایۆمێتری چاو دەتوانێت نوێنەری خێزان بێت و بڕە یارمەتییەکە وەربگرێت. ئەو ئەندامی خێزانەی ناوی لە فۆرمی تۆماری UNHCR نەبێت ناتوانێت یارمەتییەکە وەربگرێت.\nبۆچی خێزانەکەم دەرهێندران لە وەرگرتنی یارمەتی کاش (دارایی)؟\nکۆمسیاری باڵای نەتەوە یەکگرتووەکان بۆ کاروباری پەنابەران UNHCR یارمەتی کاش بە کاردەهێنێت بە مەبەستی پێشکەشکردنی پاراستن و یارمەتی و خزمەتگووزاری بۆ ئەو پەنابەر و پەناخوازانەی لە باردۆخی ئابووری زۆر خراپ دان لە عیراق. هاوشان لەگەڵ پێداچوونەوەی UNHCR کە لە ساڵی ٢٠٢١ ئەنجامدرا بۆ هەموو پەنابەران و پەناخوازان بۆ دیاریکردنی ئەو خێزانانەی شایستەی وەرگرتنی یارمەتی دارایین، لەوانەیە خێزانی تۆ شایستە دانەندرابن بۆ وەرگرتنی یارمەتییەکە. پێویستە UNHCR ئاگادار بکەنەوە لە هەر گۆڕانکارێک لە باردۆخی خێزانەکەتان لە ڕێگای پرسگە و سەنتەری تۆمار، بۆ نموونە گۆڕانکاری لە ژمارەی تەلەفۆن و ناونیشان لە عیراق و پیکهاتەی خێزان ( بۆ نموونە منداڵی تازە لە دایک بوو، مردن، هاوسەرگیری، یاخود بە جێ هێشتنی عیراق) و دۆخی تەندرووستی و باری ئابووری\nئایا وەرگرتن و وەرنەگرتنی یارمەتی کاش (دارایی) کاریگەری لەسەر تۆمارکردن لەگەل کۆمسیاری باڵای نەتەوە یەکگرتووەکان بۆ کاروباری پەنابەران هەیە؟\nنەخێر، وەرگرتن و وەرنەگرتنی یارمەتی دارایی هیچ جۆرە کاریگەرێکی لەسەر دۆخی تۆمار نیە لەگەڵ UNHCR، هەرەوەها کاریگەری لەسەر یارمەتییە مرۆییەکانی تریش نییە.


هه‌موو شتێك له‌باره‌ی ئایفۆن 12ه‌وه\n:: AM:11:51:12/09/2020 \nكۆمپانیای ئه‌پڵی ئه‌مه‌ریكی واده‌ی خستنه بازاڕی ڤێرژنی تازه‌ی ئایفۆنی دواخست و گۆڤارێكی بواری ته‌كنه‌لۆجیایش هه‌موو زانیاری و نهێنییه‌كان له‌باره‌ی ئایفۆنه نوێیه‌كه ئاشكرا ده‌كات.\nسه‌رچاوه‌یه‌ك له كۆمپانیای ئه‌پڵه‌وه به گۆڤاره‌كه‌ی ڕاگه‌یاندووه، كه ئایفۆنی نوێ به چوار جۆری جیاواز ده‌خرێته بازاڕه‌وه، كه بریتین له ئایفۆن 12، ئایفۆن 12 ماكس، ئایفۆن 12 پرۆ، ئایفۆن 12 پرۆ ماكس. جۆره ئاسایییه‌كه‌ی كه بریتین له ئایفۆن 12 و ئایفۆن 12 ماكس نرخیان له 649 دۆلاره‌وه ده‌ست پێ ده‌كات و ئه‌وانه‌ی تریش نرخیان ده‌گاته سه‌رووی هه‌زار و 99 دۆلاری ئه‌مه‌ریكی.\nوه‌ك نه‌ریتێكی ساڵانه ئه‌پڵ ئایفۆنی له ناوه‌ڕاستی مانگی ئه‌یلوول/سێپتێمبه‌ر ده‌خسته بازاڕه‌وه، به‌ڵام ئه‌مساڵ به‌هۆی ڤایرۆسی كۆرۆناوه پرۆسه‌كه‌ی بۆ چه‌ند هه‌فته‌یه‌ك دواخستووه و چاوه‌ڕوان ده‌كرێ له 12ی مانگی داهاتوو تشرینی یه‌كه‌م/ئۆكتۆبه‌ر به فه‌رمی ئایفۆنی نوێ بخاته بازاڕه‌وه.\nدوو كامێرای ده‌بێ و به نه‌وه‌ی پێنجه‌می ئینته‌رنێتیش پێوه‌ست ده‌كرێ\nزانیارییه‌كان دووپات له‌وه ده‌كه‌نه‌وه، كه ئایفۆنی نوێ دوو كامێرای هه‌یه و هاوشێوه‌ی ئایفۆن 11 خاوه‌نی سێ كامێرا نییه، به ڕووپۆشێكی ئه‌له‌منیۆمی داپۆشراوه و پرۆ ماكسه‌كه‌یشی به پۆڵا داپۆشراوه، جیا له ڕه‌نگه باوه‌كانی، به‌ڵام كۆمپانیاكه ڕه‌نگی سه‌وز به‌رهه‌م ناهێنێت و ده‌یگۆڕێت بۆ شین.\nسه‌رچاوه‌كان پشتڕاستی ئه‌وه‌یش ده‌كه‌نه‌وه، كه ئه‌وه‌ی تا ئێسته زانراوه، ئایفۆنی نوێ پشتیوانی نه‌وه‌ی پێنجه‌می ئینته‌رنێت ده‌كات، سه‌رجه‌می جۆره‌كانی ده‌توانن به تۆڕی پێنجه‌می ئینته‌رنێت پێوه‌ست بكرێن.


كۆمه‌ڵه‌ی مافی مرۆڤی کوردستان » مه‌ریوان/ پێشگرتن لە كۆبونه‌وه‌ی ناڕه‌زایه‌تی دژ به كوشتنی ژنان و ده‌ست به‌سه‌ر كردنی چه‌ند چالاكێكی کۆمەڵایەتی\nمه‌ریوان/ پێشگرتن لە كۆبونه‌وه‌ی ناڕه‌زایه‌تی دژ به كوشتنی ژنان و ده‌ست به‌سه‌ر كردنی چه‌ند چالاكێكی کۆمەڵایەتی\nپێنج شه‌ممه ٢٦ی گوڵانی ٢٧١٩ی كورد، به پێی داواكاری چالاکانی کۆمەڵایەی (مدنی) شاری مەریوان بڕیار بوو کە لە کۆبونەوەیەکی ناڕزایەتی لە گۆڕستانی گوندی کۆڵان، کۆبونەوەیەک رێک بخرێت و کوشتنی ژنان ئیدانە بکرێت، بەڵام ئەم کۆبونەوەیە لە لایەن حکومەتەوە بەری پێ گیرا.\nبە پێی راپۆرتەکە: ئەم کۆبونەوەیە بڕیار بوو لە گۆڕستای گوندی کۆڵان لە سەر گۆڕی کچێکی ئەو گوندە کە لەم حەوتوەدا لە لایەن کەسانێکی نەناسراوەوە کوژرابوو بەڕێوە بڕوات، بەڵام هێزەکانی ئینتزامی و ئەمنیەتی پێشیان بە بەڕێوە چوونی ئەم کۆبونەوەیە گرت.\nبە وتەی چالاکێکی کۆمەڵایەتی بەشدار بوو: «بە پێش گرتن و ئمنیەتی کردنی ئەم کۆبونەوەیە لە لایەن هێز ئەمنیەتیەکانەوە لە گوندی کۆڵان، خەڵک و چالاکانی کۆمەڵایەتی بەرەو گۆڕستانی بەهەشتی موحەمەدی (گۆڕستانی موستەفا) رۆیشتن و کۆبونەوەکەیان لەوێ بەڕێوە برد ولە کۆتاییدا بەیاننامەیەک خوێندرایەوە.»\nئەم چالاکە کۆمەڵایەتییە پاشان وتی: «چە ند کەس لە چالاکانی کۆمەڵایەتی و بواری ژنان وەک دیمەن فەتحی، سومەیە رۆزبە، موژدە مەردووخی، هێمن کانی سانانی، حەمید قوبادی، کەویار خویشکار، موحەمەد دانش و چەندین چالاکی تر کە ناسناویان دیار نییە لە لایەن هێزە ئەمنیەتیەکانەوە دەست بەسەر کراون.»\nجێگای ئاماژەیە کە: دیمەن فەتحی لە چالاکانی بواری ژینگە و هەروەها موحەمەد دانش لە چالاکانی کۆمەڵایەتی شاری مەریوان پێشتر بە هۆی چالاکیەکانیانەوە لە لایەن هێزە ئەمنیەتیەکانەو چەندین جار دەست بەسەر کراون.\nئەمساڵ کوشتن و خۆکوشتنی ژنان لە رۆژهەڵاتی کوردستان رووی لە زۆربوون کردووە و ئەو دیاردەیە بوەتە هۆی ناڕەزایەتی دەربڕینی چالاکانی کۆمەڵایەتی بە شێوازگەلی تایبەت ئەم نارەزایەتیانە بەرانبەر بە توند و تیژی لە لایەن پیاوانەوە و کلتوری پیاو سالاری سەردەست لە کۆمەڵگا و یاساگەلی دژ بە ژنان و ئیدانە دەکرێت.\nبە پێی زانیاریەکانی ناوەندی ژمێریاری کۆمەڵەی مافی مرۆڤی کوردستان لە سەرەتای ساڵی ۲۰۱۹ی زایینیەوە تائێستە ۲۲ ژن لە رێگای خۆکوشتن و سێ کچ بەدەستی بنەماڵەکانیان و دوو ژن بەدستی کەسانی نەناسراو لە رۆژهەڵاتی کوردستان گیانیان لەدەست داوە.


حزبی کرێکاری و پراتیکی کۆمۆنیستی – admin\nحزبی کرێکاری و پراتیکی کۆمۆنیستی\nلەبەشی پێشووی ناساندنی” دەفتەرەکانی زیندان”ی گرامشیدا دا باسی ٣ توخممان کرد کە بەبێ ئەوان حزب بونی نیە، ئەویش جەماوەری کرێکار و تیپێکی ڕێکخەر و کۆکەرەوەی ئەو جەماوەرە و پەیوەندی نێوان ئەم دوو بەشەی حزبە. لەم بەشەدا سەرەتا لەسەر ئەم پەیوەندیە دەدوێین.\nواقعیەتێکی دیاری حزب و گروپە کۆمۆنیستیەکانی دەورانی ئێمە ئەوەیە کە ئەم پەیوەندیەیان لەگەڵ جەماوەری کرێکاردا نیە، سەرەڕای ئەمەش نەبونی چینی کرێکار نەبوەتە مەسەلە. دەبێ بزانین بۆ حزبی کۆمۆنیستی ئەم فۆرمە ئایدیۆلۆژیەی وەرگرتوە؟ شێوەی گروپێکی وەرگرتوە کە لایەنگری ئایدیۆلۆژی بە کۆمۆنیزم هەیە بەڵام لە پراتیکدا ئەوەی خاوەنی ئەم پراتیکە کۆمۆنیستیەیە کە چینی کرێکارانن خۆیان لەم فۆرم و ڕیکخستنەدا نین. ئەم جیاوازیە لە نیوان تیۆر و پراتیکدا لە کوێوە سەرچاوەی گرتوە؟\nگرامشی بۆ لێکدانەوەی ئەم ناکۆکیە پەنا دەباتە بەر شیکردنەوەی پێکهاتەکان و دیاردەکانی چالاکی سیاسی و ڕیزێک لەمانە باس دەکات ؛ دەوری ڕوناکبیران و عەفەویەتی جەماوەر و وشیاری لیدەرشیپ، سیکتاریزم و حزبی جەماوەری، حزب وەک پێویستی و وەک ئازادی، گەشەی ناوخۆیی حزب و گەشەی کلتوری و مۆراڵی ودروستبونی بەهاکان ، هەژمونی چینی کرێکار و حزب وەک قوتابخانەیەک بۆ فێربونی ژیانی دەوڵەتی.\nفۆرمی ئایدیۆلۆژی و چالاکی سیاسی\nبۆ تێگەیشتن لەم پەیوەندییە ناوخۆییانەی حزب دەبێ سەرەتا گرنگی پراتیک و چالاکی سیاسی و ئەو شێوازانە تێبگەین کە ئەم پەیوەندیەی تێدا دەردەکەوێت و پرۆسەی شکڵ گرتنی ئەم پەیوەندیە بە ئەنجام دەگات.\nسیاسەت لای گرامشی” چەقی چالاکی ئینسانە، تێگەیشتنە لە دنیا و گۆڕینیەتی لە یەک کاتدا”. “پراتیکێکە کە ئینسانەکان مێژووی خۆیانی پێ دروست دەکەن ، لە هەلومەرجێکدا ،کە لە پێش ئەو چالاکیەدا، بونی هەیە و ئەوان بەکردەوە ئەو گەشە مێژووییە بە ئەنجام دەگەیەنن، نەک بەسادەیی بریتی بێت لە فۆرمێکی ئایدیۆلۆژی کە ئینسان تیایدا وشیار دەبێ لە ناکۆکیەکانی کۆمەڵگە. بەڵکو وەک مارکس دەڵێ”لە دەرەوە شەڕ دەکات لەگەڵیدا”، کە بەکورتی پێی دەوترێ چالاکی سیاسی.”\nچینی کرێکار ئەم پراتیکە بەشێوەیەکی خۆڕسک و عەفەوی لە یەکێتیە کرێکاریەکان و خەباتی ئابوریەوە ئەنجامدەدات و لەڕێگەی حزبەوە ئەم چینە وشیاری سیاسی گەشەدەکا و لە ڕیکخراوێکی ئابوریەوە بەرزدەبێتەوە تا هەژمونی سیاسی پەیدا دەکا. واتە “چینی کرێکار باوەڕیان بەوە هەبێ کە تواناییان هەیە وەک چینی دەسەڵاتدار و ئەم ئیعتیبارەیان هەبێ لای چینەکانی تر.” ئەمە پرۆسەیەکە لە دنیای واقعدا ڕودەدات و لەدەوەرە چینی کرێکار شەڕی سیاسی دەکات لەگەڵ بورژوازیدا و ئەم پەیوەندەی نیوان “ڕوناکبیرانی حزب” و “جەماوەری حزب” لەم پرۆسەیەدا دروست دەبێت و “سیاسەت دەبێتە چالاکیەکی هەمیشەیی و ڕیکخراوێکی هەمیشەیی دروست دەکا”. بەڵام ئەوەی ئێمە لەواقعیەتی حزب و گروپە کۆمۆنیستیەکانی ئەم دەورەیەدا دەیبینین ئەوەیە کە حزب لەباری ئایدیۆلۆژی و بەرنامەوە کۆمۆنیستی یە بەبێ ئەوەی ڕۆژێک مانگرتنێک و خۆپیشاندانێکی خۆڕسکی ڕێک خستبێ و ڕێکخراوبونی کرێکارانی بەشێکی بەرزکردبێتەوە بۆ ئاستی دیفاعکردن لە یەکێتیەکەیان .هەربۆیە ناتوانین بە ئەم جۆرە حزبانە بە حزبێکی کۆمۆنیست و ڕێکخراوێکی سیاسی چینی کرێکاری دابنێین و ئەم پەیوەندیەش لە نیوان “سەرەوە” و “خوارەوەی” حزبدا دروست نابێ، ئەمە لە فۆرمی ئایدیۆلۆژیدا دروست نابێ بەڵکو لە چالاکی سیاسیدا دروست دەبێ.\nگرامشی ئەم قاڵبەی حزب زیاتر پەیوەست دەکاتەوە بە پراتیکێکی چینایەتی کرێکاران خۆیانەوە و دەڵێ ؛”ئەگەر ئەوە ڕاست بێت کە حزبەکان تەنیا بۆدی و قاڵبن بۆ چینەکان، ئەوەش ڕاستە کە حزب دەربڕینێکی میکانیکی و پاسیڤ نیە لەو چینانە، بەڵکو کاردانەوەیەکی پڕ وزەی ئەوانە لەپێناو گەشەکردندا، پۆڵایین بونیان و جیهانگیربونیان.”\nیەکێتی و ناکۆکی نیوان تیۆری و پراتیک\nگرامشی بەراوردێک لە نێوان کەنیسە و حزبی کۆمۆنیستدا دەهێنێتەوە لە بواری پەیوەندی ڕوناکبیران بە خەڵکی سادەوە. ئەو دەڵێ “کەنیسە کاتێک بەدوای کێشەی خەڵکی ئاساییدا دەچێ کە بە تەئکید مانای ئەوەیە کە جیابونەوەیەک لە نێوان بڕواداراندا پەیدابوە. لێرەوە کەنیسە دیسپلین دادەنێ لەسەر ئەو ڕوناکبیرانەی کە جیاوازی تێنەپەڕێنن و کارەسات بقەومێنن.وەک پرۆتستانت کە بە هۆی ئەم جیابونەوەیە ڕویدا. کۆمۆنیزم ئەنتی تێزی کاثولیکیەتە. خەڵکی بەجێ ناهێڵێ لەگەڵ “نەستی گشتی” فەلسەفەی سەرەتاییاندا، بەڵکو لیدەریان دەکا بۆ جیهانبینیەکی نوێ. کاتێکیش تەئکید لە پێویستی پەیوەندی نێوان ڕوناکبیران و کرێکارانی سادە دەکا، لەبەرئەوە نیە کە چالاکی زانستی ئەوان بەربەست بکا و یەکێتی لە ئاستی نزمی جەماوەردا بپارێزێ، بەڵکو بە تەئکید لەبەرئەوەیە کە بلۆکێکی ڕوناکبیری- مۆراڵی بنیات بنێت ، کەوا بکا لە باری سیاسیەوە گەشەی ڕۆشنبیری جەماوەری کرێکار مومکین بکا نەک بەتەنیا گەشەی گروپی ڕوناکبیران.\nئەم گەشە سیاسیە کاتێک دەگاتە ئاستی پەیدابونی فکرەی هەژمونی چینی کرێکار نیشانی دەدا کە پێشکەوتنێکی گەورەی فەلسەفی و هەروەها پراتیکی سیاسی ڕویداوە لە حزبدا. لێرەوە ئەندامێکی حزب کاتێک”وشیاری لا پەیدا دەبێ سەبارەت بەوەی بەشێکە لە هێزی هەژمونی چینەکەی ئەمە یەکەم هەنگاوە بەرەو پێشکەوتنی خۆئاگایی کە تیایدا تیۆری و پراتیک دەبن بەیەک.” هەربۆیە جەماوەری کرێکار خۆی لە بورژوازی “جیاناکاتەوە” و سەربەخۆ نابێت تەنیا سەبارەت بەو ڕاستیانەی لە ناخی خۆیدا هەڵی گرتوە ، بەبێ ئەوەی لە نەستێکی فراواندا ، خۆی ڕیک بخا. وە هیچ ڕیکخراوبونێکیش بەبێ ڕۆشنبیرانی بونی نیە، بەبێ ڕیکخەران و لیدەرەکانی، بەمانایەکی تر بەبێ لایەنێکی تیوری لە پەیوەندی تیوری – عەمەلی کە ناسێنراوە لەلایەن گروپێک لە خەڵکی “تایبەتمەند” کە لەباری فکری و فەلسەفیەوە ئایدیاکان ڕۆشن دەکەنەوە.” ئەم پرۆسەی گەشەکردنە پەیوەندیەکی دیالەکتیکی هەیە لە نیوان ڕوناکبیران و جەماوەردا. گەشەی چەندایەتی و چۆنایەتی توێژی ڕۆشنبیران پەیوەندی دەبێ بە جەماوەریشەوە کە ئەویش دەچێتە ئاستێکی بەرزتری کەلتوری وسیاسی لەهەمان کاتدا و بەمە بازنەی ڕۆشنبیران گەورەتر دەبێ و تاک و گروپ و ئەلقە کەمتر گرنگەکان دروست دەبن.لەم پرۆسەیەدا کاتێک ئەم پەیوەندیە لاواز دەبێ و هەست دەکرێ کە تیوری “ڕازاندنەوە” و “تەواوکردنە” و گرنگیەکەی لە پلەیەکی خوارترە. ئەمە مانای ئەوەیە کە سەرخانی حزب هێشتا دروست نەبوە.” کۆمۆنیزم وەک مەسیحیەت و ئاینەکان توشی جیابونەوەی ڕوناکبیرانی لە جەماوەری کرێکار و خەڵک نابێ چونکە پەیوەندیەکی داینەمیکی بەردەوام ڕادەگرێ و بەردەوام هەوڵدەدا کە توێژی نوێی جەماوەر بەرزبکاتەوە بۆ ژیانی کەلتوری بەرزتر ، بەڵام مەسیحیەت بەشێوەی میکانیکی ئەو یەکێتیە دەرەکیە بەسەر قەرەباڵغیدا دەسەپێنێ.کە بە پیرۆزدانانی کەنیسە ئەم کارەدەکا.” کۆمۆنیزم تەنیا بەوتنەوەی ئەوەی حزب موقەدەسە ئەم یەکێتیەی “ڕابەری” لەگەڵ”ئەنداماندا” ڕاناگرێ، بەڵکو لەخەبات بۆ هەژمونی و گرتنە دەستی دەسەڵاتدا لەلایەن کرێکارانەوە ئەم زانستە سیاسیە لای ئەندامان گەشە دەکاو لێرەدا ” وشیاری ئەوەیە کە لە بیری خەڵکدا کاردەکات، ئامانجی کۆنکرێت دادەنێ بۆ وشیاری بەکۆمەڵ ، بڕوا و قەناعەتی ئاڵۆز بنیات دەنێ کە بە هێزەوە کاردەکات لە دروستکردنی “باوەڕی جەماوەری”.\nئەوەی تازەیە لە چاودێریکردنەکەی گرامشیدا،وەک هوبسبام، دەڵی؛”ئەوەیە کە هەژمونی بورژوازی ئۆتۆماتیکی نیە بەڵکو لە ڕێگەی چالاکی سیاسی و وشیارانە و ڕیکخراوەوە بەدەستی دەهێنێ”.هەربۆیە چینی کریكاریش ئەگەر بیەوێ شۆڕش بکا دەبێ لەم ڕیگایانەوە “باوەڕی جەماوەری کرێکار” بە پیویست بونی هەژمونی و دەسەڵاتدارێتی خۆی بەسەر سەرمایەداراندا بخوڵقێنێ و ئەزمە بۆ هەژمونی بورژوازی بەسەر کۆمەڵگەدا دروست بکا. ئەمە ئەساسی چالاکی کۆمۆنیستیە کە ناهێڵێت تیۆر و پراتیک لەیەکتر جیاببنەوە و کۆمۆنیستەکان ناکاتە فیرقە و دەستەیەکی دابڕاو لە چینی کرێکار.\n“لە نەبونی پەیوەندی ئۆرگانی لە نێوان ڕوناکبیران و جەماوەری کرێکاراندا یان کورتکردنەوەی ئەم پەیوەندیە بۆ پەیوەندی بیرۆکراتی “ڕابەری” بە “ئەندامانەوە” ، ئەم ڕوناکبیر و ڕابەرانە دەبنە تاقم و توێژێکی بیرۆکرات وەک پیاوانی کەنیسە.\nئەم بەشە لە پۆستی داهاتودا درێژەی هەیە کە لەسەر بیرۆکراسی و سێکتاریزم، ڕۆشنبیران و پرۆسەی دروستبونی لیدەرشیپی، چۆنیەتی دروستبونی هەژمونی بەسەر بزوتنەوەی عەفەوی و جێگای تێگەیشتنی حزب لە دەوڵەت لە پراتیکی سیاسیدا تەواو دەکەین.\nکتێبی ” کۆمۆنیزمی نوێ” لەنوسینی ئاسۆ کمال لەم کتێبخانانەی کوردستان بڵاوکراوەتەوە\nناساندنی”کتێبی ” کۆمۆنیزمی نوێ


چارەنوسی ١٠٠ ھەزار قوتابی نادیارە… “تەنانەت یەک کتێبيش لەکەرکوک دابەش نەکراوە” – زانکۆکورد\nڕاپۆرت سڵاید گرنگترین هه‌واڵه‌كان\nتشرینی یه‌كه‌م 26, 2017 ZankoKurd 0 Comments په‌روه‌رده, كتێب, کەرکوک, یەکێتیی مامۆستایان\n46 هەموو خوێنراوەکان, 1 خوێنراوی ڕۆژانە\nزانکۆکورد – ئاسۆ\nبەرپرسێکی یەکێتیی مامۆستایان ئاشکرای دەکات، رەوشی خوێندنی کوردی لەکەرکوک خراپەو چارەنوسی ١٠٠ ھەزار قوتابی نادیارە.\nئەحمەد کەرکوکی، ئەندامی سکرتاریەتی یەکێتی مامۆستایانی کوردستان بە زانکۆکورد-ی ڕاگەیاند: لەدووزخورماتوو خوێندنی کوردی بەتەواوەتیی ڕوەستاوە، لەکەرکوکیش ھەموو قوتابخانە کوردییەکان دەوامی ئاسایی ناکەن، بەڵکو ژمارەیەکی زۆریان دەرگایان داخستووە، ئەوەشی کە دەوام دەکات ھەموو قوتابییەکان نەگەڕاونەتەوە، لەسنوری ژمارەیەک خوێندنگەش بەتایبەت لەدەوروبەری مەکتەب خالد بەماڵەکانیان وتووە کە چۆڵی بکەن.\nبەھۆی ئەوەی کە ژمارەیەکی زۆریان لەگەڵ خێزانەکانیان ئاوارە بوون، وتیشی: بۆ ئەمساڵی خوێندن لەکەرکوک تەنانەت یەک کتێبیش دابەش نەکراوە بەسەر خوێندنگەکاندا ھەر کتێبەکانی ساڵی ڕابردووەو بەخوێندکاران وتراوە (ئیستینساخ)ی بکەن کە ئەمەش عەیبەیەکی گەورەیە.\nئەحمەد کەرکوکی ئاماژەی بەوەشدا، رەوشی خوێندنی کوردی لەشاری کەرکوک زۆر خراپەو پێویستە بەزووترین کات چارەنوسی خوێندنی کوردی یەکلا بکرێتەوە لەبەر ئەوەی چارەنوسی ١٠٠ ھەزار خوێندکار و ٦٠٠٠ مامۆستا کە لە ٥٢٥ خوێندنگەدان نادیارە.\n← وه‌زاره‌تى په‌روه‌رده ناوى قوتابخانه نێوده‌وڵه‌تييه‌كان بڵاوكرده‌وه\nمێژووی یاریگای ستامفۆرد بریدج →\nتشرینی دووه‌م 2, 2017 ZankoKurd 0\n4,184 هەموو خوێنراوەکان, 69 خوێنراوی ڕۆژانە\n4,184 هەموو خوێنراوەکان, 69 خوێنراوی ڕۆژانە زانکۆکورد – وەرزش لەچاوپێکەوتنێکدا لەگەڵ تەلەفزیۆنی گلۆبۆی بەرازیلیدا ریکاردۆ کاکای بەرازیلی و تەمەن ٣٥ ساڵ وازھێنانی


دوو منداڵی شه‌هید هوجام سورچی ئاڵای كوردستان له ئه‌نجوومه‌نی وه‌زیران به‌رزده‌كه‌نه‌وه\nMON, 21 SEP 2020 06:00 Erbil, GMT +3\nTUE, 17 DEC 2019 10:27 | KDP.info\nهەولێر-KDP.info- ئه‌مڕۆ 17/12/2019 كه رۆژی ئاڵای كوردستانه، مه‌سروور بارزانی سه‌رۆكی حكوومه‌تی هه‌رێمی كوردستان، كاتێك له باڵه‌خانه‌ی ئه‌نجوومه‌نی وه‌زیرانی هه‌رێمی كوردستان هاته‌ده‌ره‌وه به‌شداریی له رێوڕه‌سمی به‌رزكردنه‌وه‌ی ئاڵای كوردستان بكات، ده‌ستی كوڕ و كچێكی شه‌هید هوجام سورچی گرتبوو، ئه‌وانی به‌سه‌ر فه‌رشی سووردا هێنا ئاڵای كوردستان له حه‌وشه‌ی ئه‌نجوومه‌نی وه‌زیران به‌رزبكه‌نه‌وه.\nدواتر سه‌رۆك وه‌زیران له‌گه‌ڵ ئاماده‌بووان رێزیان له رۆژی ئاڵا گرت و له‌گه‌ڵ میوزیكی مارشی نه‌ته‌وه‌یی ئه‌ی ره‌قیب راوه‌ستان و منداڵه‌كانی شه‌هید هوجام ئاڵاكه‌یان به‌رزكرده‌وه.\nشەھید ھوجام سورچی ئەو پێشمەرگەیە بوو کە دوای بە دیلگرتنی لە لایەن تیرۆریستانی داعشەوە، لە شاری مووسڵ به دڕندانه‌ترین شێوه شه‌هیدیان كرد و وێنه و ڤیدیۆی ئه‌و كرده تیرۆریستییه نامرۆڤانه‌یان بڵاوكرده‌وه، دواتر ھێزەکانی سەر بە ئەنجوومەنی ئاسایشی ھەرێمی کوردستان، لە چالاکییەکی تایبەتدا، بكوژه‌كه‌یان لە ناو شاری مووسڵ کوشت. لە مانگی 1ی ساڵی 2015، داعش گرتەیەکی ڤیدیۆیی بڵاوکردەوە کە تێیدا شەھیدی پێشمەرگە ھوجام سورچی بە دیل گیرابوو و لەلایەن داعشەوە شەھید كرا.\n17ی كانوونی یەكەم وەك رۆژی ئاڵای كوردستان دیار كراوە، ساڵانە ئەم رۆژە وەك بۆنەیەكی گرنگ لە دامەزراوە حكوومییەكان و ناوەندەكانی خوێندن و شوێنە گشتییەكان بەرز رادەگیرێت.


نه‌ینه‌وا، ئازاری 2019، دانیشتنی ئه‌نجومه‌نی پارێزگا بۆ تاوتوێی نقومبونى به‌له‌مێك له‌موسڵ فۆتۆ: راگه‌یاندنی ئه‌نجومه‌ن\nپه‌رله‌مانی عیراق، شكستیهێنا له گفتوگۆ و ده‌نگدان له‌سه‌ر هه‌ڵوه‌شاندنه‌وه‌ی ئه‌نجومه‌نی پارێزگای نه‌ینه‌وا و ئه‌و دۆسیه‌یه‌ی دواخست، به‌هۆی دروستبونی ناكۆكی له نێوان كوتله جیاوازه‌كاندا.\nبڕیاره بوو له دانیشتنی ئه‌مڕۆ پینجشه‌ممه 2ی ئایاری په‌رله‌مانی عیراق، ته‌وه‌رێكی گفتوگۆكان تایبه‌ت بێت به ده‌نگدان بۆ هه‌ڵوه‌شاندنه‌وه‌ی ئه‌نجومه‌نی پارێزگای نه‌ینه‌وا، به‌ڵام به‌هۆی ناڕه‌زاییه‌وه ئه‌و پرۆسه‌یه دواخرا.\nله سه‌ره‌تای دانیشتنه‌كه‌ی په‌رله‌مان، به‌شێك له په‌رله‌مانتاران ناڕه‌زاییان نیشاندا له هه‌بونی بڕگه‌یه‌كی تایبه‌ت به ئه‌نجومه‌نی نه‌ینه‌وا و ئاماده‌نه‌بون، دوای نیو كاتژمێر، ئه‌و بڕگه‌یه لابرا و دانیشتنه‌كه به‌بێ گفتوگۆی نه‌ینه‌وا ده‌ستیپێكرد.\nخالد عوبێدی، په‌رله‌مانتاری نه‌ینه‌وا به یاوه‌ری ژماره‌یه‌ك له په‌رله‌مانتارانی تر ئێواره‌ی دوێنێ له كۆنگره‌یه‌كی رۆژنامه‌وانیدا جه‌ختیكرده‌وه له‌سه‌ر هه‌ڵوه‌شاندنه‌وه‌ی ئه‌نجومه‌نی پارێزگای نه‌ینه‌وا.\nعوبێدی ئه‌نجومه‌نی ئێستای نه‌ینه‌وای تۆمه‌تباركرد به كه‌مته‌رخه‌می، پێشكه‌شنه‌كردنی هیچ خزمه‌تگوزارییه‌ك و ئه‌نجامنه‌دانی ئه‌ركه‌كانی بۆ چاودێری كاره‌كانی ئیداره‌ی پێشوی نه‌ینه‌وا.\nپه‌رله‌مانی عیراق، له ئازاری ئه‌مساڵدا و دوای دورخستنه‌وه‌ی پارێزگاری نه‌ینه‌وا و دوو جێگره‌كه‌ی، بڕیاریدا به تاوتوێكردنی داواكاری زیاتر له 100 په‌رله‌مانتار بۆ هه‌ڵوه‌شاندنه‌وه‌ی ئه‌نجومه‌نی پارێزگا.\nهه‌وێنی ئه‌و هه‌نگاوانه‌ی په‌رله‌مان، نقومبونی به‌له‌مێكی گه‌شتیاری بوو له روباری دیجله، كه ئێواره‌ی 21ی ئازار به زیاتر له 280 كه‌سه‌وه هه‌ڵگه‌ڕایه‌وه و ته‌نیا نزیكه‌ی 70 كه‌س رزگاریان بوو، ئه‌وانیتر زیاتر له نیوه هێشتا ته‌رمه‌كانیشیان نه‌دۆزراوه‌ته‌وه.\nبه‌شیر حه‌داد، جێگری دوه‌می سەرۆکی په‌رله‌مانی عیراق له پشكی پارتی، كه له‌و به‌ره‌داین دژی هه‌ڵوه‌شاندنه‌وه‌ی ئه‌نجومه‌نی پارێزگان و له ژماره‌یه‌ك په‌رله‌مانتار پێكهاتون، له لێدوانێكیدا بۆ میدیای حزبه‌كه‌ی جه‌ختیكرده‌وه "ئێمەی کورد و بەشێک لە شیعە و سوننەش دژی ھەڵوەشاندنەوەی ئەنجومەنی پارێزگای موسڵین، چونکە ئەو کارە خزمەت بە خەڵکی موسڵ ناکات و لە بەرژوەندیی ئەو شارە نییە".


قسەكردن لە لوتكەی بیستدا ئاسانترە لە جێبەجێكردنی\nلوتكەی بیست یان كۆبوونەوەی خاوەن 20 گەورەترین ئابورییەكەی جیهان، زۆر گرنگە و گاڵتە هەڵناگرێت. منیش لایخۆمەوە بەدیار هەموو كۆبوونەوەكەوە دانیشتم و ئەو گۆرانیە كۆنە بەسەرمدا زاڵ بوو كە دەڵێت: هەركەس گۆرانی بۆ لەیلای خۆی دەڵێت و منیش بۆ لەیلاكەی خۆم گۆرانی دەڵێم...\nزی جینپینگ هەموو ئەوانەی لە میوانەكانەوە بیست كە پێیخۆش بوو.\nسەرۆك باراك ئۆباما لە دوا سەردانیدا وەك سەرۆك بۆ خۆرهەڵاتی دوور، لە دوای چین بەشداریی كرد لە كۆبوونەوەی باڵای خۆرهەڵاتی ئاسیا لە لاوس, باوەڕناكەم توانیبێتی سەركەوتوو بووبێت لە رەواندنەوەی نیگەرانیی وڵاتانی خۆرهەڵاتی دوور دەربارەی هەڵوێستەكانی كاندیدی كۆمارییەكان بۆ سەرۆكایەتیی ئەمریكا دۆناڵد ترامپ، كە هەڕەشەی هەڵوەشاندنەوەی هاوپەیمانێتی وڵاتەكەی دەكات لەگەڵ ژاپۆن و كۆریای باشوردا. بەڵكو رەنگە نیگەرانیەكانیانی زیاتریش كردبێت بە قسەكردنی لەسەر تیرۆری چاوەڕوانكراوی ئەتۆمی كە وەك دەزانین هەموو دنیا وێران دەكات.\nئەنجێلا مێركل راوێژكاری ئەڵمانیا وتی كە دەخوازێت لوتكەی بیست تەركیز بخاتە سەر ئۆكرانیا و سوریا و پەنابەران.\nتێریزا مای سەرەك وەزیرانی بریتانیا وتی پاشەڕۆژی بریتانیا لەدوای راپرسیەكەی دەرچوونی لە یەكێتی ئەوروپا، پرشنگدارە و ئامادەیە بۆ درێژەدان بە رۆڵی خۆی لە میوانداریی (بزنس)دا. هەروەك لەگەڵ ئۆبامایشدا رێككەوتن لەسەر بایەخ و گرنگێتیی بەردەوامبوونی هاوپەیمانیی نێوان بریتانیا و ویلایەتە یەكگرتووەكان.\nعەبدولفەتاح سیسی سەرۆكی میسر زنجیرەیەك كۆبوونەوەی كرد و ئامانجیشی دڵنیاكردنەوەی وەبەرهێنەران بوو لەسەر ئەوەی كە بارودۆخی میسر جێگیر و ئاساییە. تێریزا مای قسەی لەسەر یەمەنیش كرد كە دەبوا قسەی لەسەر ئێرانیش بكردایە.\nرەجەب تەیب ئەردۆغان سەرۆكی توركیا داوای جەنگی جیهانیی لەدژی تیرۆر كرد، بەڵام ئەوەی ئەردۆغان بە تیرۆری دەزانێت زۆر كەس وەك ئەو نایبینن چونكە ئەو رۆژێك شەڕی داعش دەكات و رۆژێك هودنەی لەگەڵ دەكات و شەڕی كوردەكانی وڵاتەكەی خۆی و سوریایش دەكات و بە تیرۆریستیان دادەنێت، ئەم هەڵوێستەیش زۆربەی وڵاتان رەتیدەكەنەوە. بەلای منیشەوە لەسەر حەقن و سەركۆنەی تیرۆری هەندێكیان دەكەم.\nڤلادیمێر پوتین سەرۆكی روسیا وتی پەیوەندیەكان لەگەڵ ویلایەتە یەكگرتووەكاندا (سڕن) یاخود (سڕبوون) و لەكاتێكدا روسیا و ئەمریكا لە دانوستاندان بۆ دۆزینەوەی دەرچەیەك بۆ سوریا، بەڵام لە راستیدا روسیا لەگەڵ مانەوەی بەشار ئەسەد-دایە و دژی لاچوونیەتی، ویلایەتە یەكگرتووەكانیش سوورە لەسەر ئەوەی كە دەبێت بڕوات.\nپەیوەندیەكانی روسیا لەگەڵ سعودیەدا باشترن لەوەی لەگەڵ ویلایەتە یەكگرتووەكاندا هەیەتی و سەرۆك پوتین زۆر ستایشی ئەمیر محەمەد بن سەلمان-ی كرد و وتی جێی متمانەیە. جێنشینی جێنشینی سعودیەیش لەگەڵ هەمویان دیداری كرد و قسەكانیشی سیاسی و ئینجا ئابورییانە بوو.\nجارێكی تریش دەیڵێمەوە (هەر یەكە گۆرانی بۆ لەیلای خۆی دەڵێت) و ئینجا هەندێك (باكگراوند)ی ئەوەی لە چیند روویدا بۆ خوێنەر دەخەمەڕوو. ئۆباما و جینپینگ لە تشرینی دووەمی 2014 دا رێككەوتن لەسەر كەمكردنەوەی ئەو غازی كاربۆنەی كە بڵاویدەكەنەوە، دوای ساڵێكیش وڵاتانی جیهان لە پاریس رێككەوتن لەسەر پارێزگاریكردنی كەشوهەوا بە كەمكردنەوە و دابەزاندنی بڵاوكردنەوەی غاز و پاشان هاوپەیمانییەكی ئەتڵەسی لە تشرینی یەكەمی 2005 دا كە 12 دەوڵەت لەخۆدەگرێت.\nهێشتا هەر لە (باكگراوند)ەكەدا دەمێنمەوە، رێككەوتنی پاریس دەڵێت دەچێتە بواری جێبەجێكردنەوە ئەگەر 50 دەوڵەت واژۆی بكەن كە پێكەوە 55% ی غازە جۆراوجۆرەكان لە جیهاندا بڵاوبكەنەوە. ویلایەتە یەكگرتووەكان و چین بەتەنیا گەورەترین دوو وڵاتێكن كە كاربۆن و غازە جۆراوجۆرەكانی دیكە بڵاودەكەنەوە كە زیانیان بۆ مۆرڤایەتی هەیە، ئەو دوانە 38%ی كۆی غازی جیهان فڕێدەدەنە هەواوە.\nباشترین شتێك لە لوتكەی بیست دەرچووە ئەوەیە كە ویلایەتە یەكگرتووەكان و چین چوونە رێككەوتننامەی پاریس-ەوە و دۆسیەی ئەندامێتیی خۆیان لە رێككەوتنەكەدا دایە بانكی مۆن ئەمینداری گشتیی نەتەوە یەكگرتووەكان. ئەمە كارێكی باشە، بەڵام دانبەوەدادەنێم كە من هەر لە بنەڕەتەوە لەگەڵ گوماندا لەدایكبووم، بۆیە من باوەڕ ناكەم كە ویلایەتە یەكگرتووەكان و چین بیانەوێت بەرهەمی پیشەسازیی خۆیان بگۆڕن یاخود بتوانن ئەوەندەی دەستكاری بكەن كە ببێتە هۆی كەمبوونەوەی بڵاوكردنەوەی غاز بۆ ئاستێكی گونجاو.\nقسەكە جوانە بەڵام جێبەجێكردنەكەی قورسە و (هەركەسە و گۆرانی بۆ لەیلای خۆی دەڵێت).\nدواڕۆژ:: 28 خولەک پێش ئێستا


جەبار جەمال غەریب/ ئایا زەوی بە تەنها هی مرۆڤە؟\nمیتۆلۆژیای ئایینی چیرۆكی دروستبوون و پێكهێنانی زەویمان بۆ دەگیڕێتەوە، چیرۆكی دروستكردنی ئینسان و هاتنە سەر زەوی. ئەوە چیرۆكێكی خەیاڵ ئامێزە. ئەفسانەیەكە ئینسان زۆر حەزلێیەتی.\nئینسان ئامادەیە لە پێناوی چیرۆكێكدا كە لە ڕووی زمان و ڕووداوەوە لەزەتبەخشە سەدان ڕاستی زانستی فەرامۆشكات.\nئەو دكتۆرەی توێژینەوە لەسەر جینات دەكات و ئەوە دەسەلمێنی كە مرۆ لە گەشەكردنی خانەوە پەیدابووە، ئەو دكتۆرە هەر ئەوەندەی هاتەوە لای دۆست و هاوڕێیانی و گەیشتەوە ناو كۆڕی خێزانی، لە زەت لەوە دەكات، گوێ لە هەستانی لافاوی نوح و ڕزگار بوونی لە هەر ڕەگەزە و نێرو مێیەك بگرێ. كە دەبێ ڕەگەزی زیندەوەرانی سەر زەوی ئەو كاتە چەند بووبێ؟\nمەبەست لەو وتارە:\nبەپێی میتۆلۆژیای ئایینی زەوی و هەرچی لەسەریەتی لە پێناوی مرۆڤ دروستكراون. ئایا ئەوە مافی ئەوە دەداتە مرۆ دەسەڵاتی لە ناو بردنی هەموو زیندەوەرەكانی دیكەی سەر زەوی هەبێ؟\n- ئایا زەوی ڕەمزی ژیانە و دەبێ هەموو زیندەوەران بە یەكسانی لەسەر بژین؟\n(زیاتر لە ٩٩٪ ئەو ئاژەڵ و بوونەوەرانەی لەسەر زەوی ژیاون بەتەواوی لە ناوچوون، ئەوەش بە پێنج ملیار جۆر دادەنرێ. ژمارەی گشتی ئەو گیانەوەر و بوونەوەرانەی ئێستا لەسەر زەوی دەژین بە ١٠ ملیۆن تا ١٤ ملیۆن (جۆر) دەخەمڵێنرێن. ئەوانەی بە دۆكیۆمێنتیش كراون تەنها یەك ملیۆن و دوو سەد هەزار دەبن. ٨٦٪ ژمارەی گیانەوەرەكانی سەر زەوی هێشتا تۆمار نەكراون. لە ساڵی ٢٠١٦دا كۆمەڵك زانا ڕاپۆرتێكیان بڵاوكردەوە، تەئكیدیان لەسەر ئەوە كردوە، كە ژمارەی ئەو جۆرە بوونەوەرانەی لەسەر زەوی ژیاون لەو كاتەوەی ژیان لەسەری دەستی پێكردوە، لە یەك ترلیۆن جۆر زیاترن، ژمارەی ئەو جۆرانەی تۆماركراون یەك لە سەد هەزار زیاتر نییە.)\nتەنها ئەوەندە كارم بە ژمارەیە كە ژمارەی ئەو جۆرە گیانەوەر و زیندەوەرانەی لەسەر زەوی ژیاون هێجگار زۆر بووە.\nتاكە یەك گیانەوەریان، سەرەتا لە ریزی جۆرەكانی دیكەدا بووە، هیچ لەوان زیاتر نەبووە، پێویستی بە خواردن و ئاو و حەوانەوە هەبووە، سێكسیش بۆ مانەوەی. ئەو جۆرەیان بەڵایەكی هەبووە، بەڵایەك كە ژیانی بەتەواوی خستوەتە مەترسییەوە ئەویش ئینسان بووە بەڵایەكەش (عەقڵ) بووە. ئەو گیانەوەرە یەك جیاوازی هەبووە لەگەڵ تەواوی گیانەوەرەكانی دیكەدا، ئەویش ئەوە بووە كە كەمێك هەروا كەمێك عەقڵی هەبووە. مەبەستم عەقڵی غەریزی نییە، كە ژیان ڕێكدەخات و تەواوی گیانەوەران هەیانە.\nعەقڵی ڕێكخستن و بیركردنەوە و بەرنامەدانان كە هەمووشی بۆ فراوانكردنی دەسەڵاتەكانی و كەمكردنەوە و بەرتەسككردنەوەی ژیانی گیانەوەرەكانی دیكەی بەكارهێناوە.\nئایا ئینسان مافی ئەوەی هەیە خۆی بەتاقانەی گیانداران بزانێ؟\n- میتۆلۆژیا ڕاستەوخۆ دەڵێ:\n- بەڵێ ئینسان تاقانەی گیانلەبەر و بوونەوەرانی هەموو سەرزەوییە، ئەوەی تێیدایە و ئەوەی لەسەری دەژیت. میتۆلۆژیا ڕێگای داوە هەرچی لەسەر زەوییە ئینسان لە پێناو مانەوەی خۆیدا بەكاریبێنێت، بەڵام لە هیچ دەقێكدا ڕێگای ئەوە نەدراوە ئینسان قەلاچۆی گیاندار و گیانەوەران بكات. قەلاچۆ بەمانای چی دێت؟\n(لە زانستی زیندەزانیدا قەلاچۆ بە مانای لەناوبردنی تەواوەتی بوونەوەرێك یان كۆمەڵە زیندەوەرێكی زیندوو دێت. ساتی لە ناوبردنی دوا ئەندامی ئەو جۆرە بە مانای لە ناوبردن یان لەناو چوونی تەواوەتی زیندەوەرەكە دێت.)\n- زانستیش بە شێوەی میتۆلۆژیا ڕێگای ئەوەی داوە ئینسان لە پێناو مانەوە و ئاسوودەیی خۆیدا تەواوی تواناكانی سەر زەوی بەكاربهێنێ. سەرەڕای ئەوە هەر دووكیان بە تووندی ڕێگای ئەوەیان لە ئینسان گرتووە كە ببێتە هۆی زیانگەیاندن و قەلاچۆكردنی زیندەوەرانی دیكە.\nئاڵا و سلۆگانی ئینسانییەت:�- زەوی موڵكی هەموو بوونەوەرێكە.\n- ئایا ئەو ئاڵایە براوەتە سەر؟ ئایا ئینسان كاری پێكردوە؟\n- دنیا و سروشت لە ژێر دەستی سیستەمە زاڵەكاندان، سیستەمی زاڵی دنیاش لە ژێر هەژموونی سەرمایەو پارەدایە، بەڕادەیەك ژمارەیەك لە زانایان پێیانوایە سەدەی بیست و یەك سەدەی پارەیە، ئەو سەدەیەی كە پارە جێگا خودا دەگرێتەوە، بەبێ ئەوەی بانگەشی فەرمی بۆ بكرێت، ئەو ڕاستییە سەلما و پارە هەموو شتێكی داگیركرد.\nیەكێك لە زیانە هەرە گەورەكانی ئەو خودا تازەیە كە ناوی سەرمایە یان پارە بوو، هەمووشتێك بە پارە بەراورد دەكرا. دەتوانین ناویشی بنێین سەدەی ژمارە، چوونەكە هەر شتێك نەكرێتە ژمارە ناشكرێتە پارە. واتا شانۆنامەیەك هەر چەند بەرز و گرینگ بێت، كە نەبێتە ژمارە پارە ناكات. دەبێ ئەو شانۆنامەیە ببێتە كتێب یان بخرێتە سەر شانۆ، كە خرایە سەر شانۆ دەبێتە كورسی و تیكت، تكیتی هەر كورسییەك بۆ سەیركردنی شانۆكە بە پارەیەكی دیاریكراوە، نایابترین شانۆنامە ئەوە نییە كە جوانترین و گرینگترین بابەتی لێكداوەتەوە، بەڵكو ئەو شانۆیەیە كە زۆرترین بلیتی فرۆشراوە و زۆرترین پارەی پەیداكردوە.\nدەكرێ ئێستا بپرسین سروشت و بوونەوەرەكانی سەر زەوی چۆن بوونە ژمارە و چۆن بوونە پارە؟ تۆش وەك من هەوڵێكبدە شێوازێك بۆ گۆڕینی سروشت و بوونەوەرەكانی بۆ ژمارە و پارە لای خۆت یاداشت بكە. لە وتارێكی دیكەدا من ئەو شێوازەت بۆ دەنووسم كە سروشت چۆن دەبێتە ژمارە و ئەو ژماریەش چۆن وێرانی دەكات.


17 لایەنگری NMR لە سوید گومانی ئەنجامدانی تاوانیان لێ دەکرێت\nحەڤدە کەس کە پەیوەندیان بە ڕێکخراوی نازیستی بزووتنەوەی بەرهەڵستکاریی باکوور(Nordiska motståndsrörelsen) هەیە ئێستا گومانی ئەنجامدانی تاوانیان لەسەرە. ئەو گومانانەش پەیوەندیان بە خۆپیشاندانەکەی ٣٠-٩-٢٠١٧ لە شاری یۆتێبۆریەوە هەیە.\nداواکاری گشتی لە بەیاننامەیەکدا ڕایگەیاندووە کە هەشت کەسیان گومانی ئاشووبەنانەوە و سووکایەتیکردن بە نەتەوەی دیکەیان لەسەرە. بێجگە ئەمانە هەشتکەسی دیکەیان تەنها گومانی تاوانی سووکایەتیکردن بە نەتەوەی دیکەیان لەسەرە. هاوکات داواکاری گشتی باسی لەوە کردووە کە لەپاش ئەوەی پێداچوونەوەیان بەو فیلمانەدا کە لەکاتی خۆپیشاندانەکەدا تۆمار کراوە، کردووە و شیکارییان لەسەر کردووە توانیویانە ئەم هەنگاوە بنێن و ئەو گومانلێکراونە دەستنیشان بکەن کە چییان ئەنجامداوە و چییان وتووە.\nجێی باسە کە ئەو گومانلێکراوانە پارێزەریان بۆ دیاری دەکرێت و پاشان ئاگادار دەکرێنەوە و لێپرسینەوەیان لەگەڵدا ئەنجام دەدرێت.\nکۆی سه‌ردان: 17456949


زستان هاوسه‌رگیری دووه‌می ده‌وێت؟\nپێش 2 هەفتە ژمارەی بینراو 287\nله چه‌ند ڕۆژی ڕابردودا هاشتاگی " زستان هاوسه‌ری دووه‌می ده‌وێت" له‌نێوان چالاكوانه‌كانی تۆڕه كۆمه‌ڵایه‌تیه‌كان له سعودیه بووه جێگه‌ی باس و به‌كارهێنه‌رانی تۆڕه كۆمه‌ڵایه‌تیه‌كان ئه‌مه‌یان وه‌ك بیانویه‌ك دروستكردوه بۆ ئه‌وه‌ی دوباره هاوسه‌رگیری بكه‌نه‌وه.\nڕاوێژكاری پزیشكی ده‌رونی" دكتۆر تارق عریان" له‌ڕێی تویتێكه‌وه له هه‌ژماره تایبه‌ته‌كه‌ی له‌تویته‌ر وه‌ڵامی ئه‌و كه‌سانیداوه‌ته‌وه كه ئه‌م جۆره هاشتاگه‌یان بڵاوكردۆته‌وه و ده‌ڵێت" كاتێك پیاوان هاوسه‌رگیری له‌گه‌ڵ ئافره‌تێك ده‌كه‌ن كه دڵ و مێشكیان پڕ بكات ئه‌وه و هیچ گونجاو نییه پیاو بۆ جاری دووه‌م هاوسه‌رگیری بكاته‌وه و ئه‌گه‌ر ئه‌و ئافره‌ته نه‌یتوانی دڵ و مێشكی پیاو پڕ بكات ئه‌وه جیابوونه‌وه باشترین هه‌نگاوه نه‌ك دوباره هاوسه‌رگیری به‌سه‌ر ئه‌و ئافره‌ته‌دا.\nماوه‌یه‌كه باسی هاوسه‌رگیری دووه‌م بۆته باسی گه‌رمی تۆڕه كۆمه‌ڵایه‌تیه‌كان و ساڵی 2019 ئیمامی ئه‌زهه‌ر " ئه‌حمه‌د ته‌یب" له‌باره‌ی هاوسه‌رگیری چه‌ند جاره‌وه وتویه‌تی" ئه‌گه‌ر پیاوێك بتوانێت یه‌كسانی په‌یڕه‌وبكات له‌نێوان زیاتر له ئافره‌تێك ئه‌وه ئاساییه هاوسه‌رگیری بكات به‌ڵام ئه‌گه‌ر دادوه‌ر نه‌بێت ئه‌وه نابێت زیاتر له هاوسه‌رێكی هه‌بێت.


عوسمان عومەر : سندوق یا ( بۆکس ) ى رەش لە فرۆکە . – WTARIKURD\nعوسمان عومەر : سندوق یا ( بۆکس ) ى رەش لە فرۆکە .\nیاسا نیودەولەتیەکانى فرۆکەوانى وەک مەرجیک بەسەر هەمو گەشتێکى فرۆکە گەشتیاریەکان دا لەکاتى گەشت کردنیان ئەوەیان سەپاندوە کە دەزگایەکى تۆمارکردن کە تایبەتى بەبەجێهێنان ( اداء ) ى فرۆکەو باردۆخى گەشتەکە لەگەل خۆى هەلگرێ .\nبۆچى بە بۆکسى رەش ناودەبرێ ؟\nزۆر کەس وا دەزانن کە رەنگى ئەو بۆکسە رەشە ئەمەش هەڵە بەکارهێنانیکە چونکە رەنگى ئەو بۆکسە پرتەقالى یا زەردە ئەمەش بۆ جیاکردنەوەیەتى لەکاتى تیکشانى فرۆکەیەک . لەرووى مێژوویەوە نارۆشنە بۆچى بەوە ناودەبرێ , هەندێ کەس واى بۆ دەچن بەهۆى کارەساتە ئاسمانیەکانەوە ناونراوە رەش هەندێکى تریش واى بۆ دەچن بەهۆى رەشى ناو بۆکسەکەوەیە کەهەلگرى شریتى تۆمارکردنە کە نابى هیچ روناکیەک لێى بدا وەک شتنەوەى فلیمى فۆتۆگرافى چونکە دەبیتە هۆى لەناوچونى , هەروەها شیکردنەوەیەکى تریش بۆناونانى هەیە ئەویش دەگەرێتەوە بۆ چاوپێکەوتنێکى رۆژنامەوانێک و Dr. Warren کاتێ رۆژنامەنوسەکە پێى وتووە This is a wonderful black box واتە سندوقێکى رەشى سەر سوڕهێنەرە .\nلەسەرەتاى شەستەکانى سەدەى رابوردوو دا مرۆف بیرو هزرى خۆى بۆ ئەوە تەرخانکرد کە ئامێریک یا دەزگایەک بێنێتە کایەوە کە تواناى ئەوەى هەبێ لەکاتى تەقینەوە , کەوتنەخوارەوەى فرۆکە , گرو بڵێسە و تواناى مانەوە لە بن دەریاکان و کەوتنە خوارەوە لە سەدان کیلۆمەترەوە بگرە هەزارن کیلۆ مەترەوە هەبێ . لەساڵى ١٩٣٥ وە پسپورانى بوارى فرۆکەوانى تواناکانى خۆیان خستبوە گەر بۆ زانینى هۆکارى کەوتنە خوارەوەى چەند فرۆکەیەکى کۆمپانیاى ( کۆمیت ) کە گومانى لا دروستکردبون لە ئاسۆى پێشکەوتنى فرۆکەوانی شارستانى دا , دواى ساڵێک زانایەکى بوارى فرۆکەوانى بەناوى ( دیڤد وارن ) ئوستورالى توانى دەزگایەکى تۆمارکردن دروست بکات بۆ بۆتۆمارکردنى ووردەکارى گەشتە فرۆکەوانیەکان و دەزگاکە لەدەستى مرۆڤ گەورەتر بوو بەلام تواناى تۆمارکردنى ٤ کاتژمێر ئەو وتوێژ و گفتوگۆیانەى هەبوو کە لە کابینە سەرکردایەتى فرۆکە دەکراو هەروەها ووردەکارى ئەرکى فرۆکەشى هەبوو دکتۆر وارن توشى سەرسورمان هات کاتێ دەسەلاتى فرۆکەوانى ئوسترالى کارەکەیان رەت کردەوە پێیان راگەیاند کە سودبەخش نییە بۆ بۆارى فرۆکەوانى شارستانى , فرۆکەوانەکان ناویان لێنابوو ( برا گەورە – الاخ الکبیر ) کە سیخورى بەسەرگفتوگۆیەکانى دەکردن . دواتر دکتۆر وارن ئەم داهێنانەى گواستەوە بۆ بەریتانیا و لەوێ زۆر گرنگى پێدرا و چەندین کۆمپانیا عەرزیان پێشکەش کرد بۆ پەرەپێدانى داهێنانەکەى چونکە هەرچى نهینى ناو فرۆکە هەبوو تۆمارى دەکرد .\nکارى سندوق یا بۆکسى رەش\nبۆ زانیارى خوێنەرانى بەرێز لەناو فرۆکەدا یەک بۆکس نییە بەلکو ٢ بۆکسە کە دەکەوێتە دواوەى فرۆکەوە لەماوەى گەشتەکەیدا هەرچى رووبدات تۆمار دەکرێ :\nکارى بۆکسى یەکەم هەرچى داتا ژمارەیی و فیزیاویەکانى وەک ( کات , خێرایی , ئاراستە ) تۆمار دەکات ) .\nکارى بۆکسى دووەم تۆمارکردنى هەرچى رووداوێک یا گفتوگۆیەک یا داواکردنى بەهاناوە چوون , هەردوو بۆکسەکە دەزگایەکى پیوە بەستراوە کاتى ئەکەویتە ناو ئاوەوە ئاگادارى دەردەکات کە بە سەرووى دەنگ ئەوئاگاداریە لەسەرشەپۆلى ٣٧,٥ کیلۆ هێرتز وتواناى وەرگرتنەوەى لە قولایی ٣٥٠٠ مەتر واتە ١٤٠٠٠ پێ هەیە .\nبۆکسى رەش لەچى پێکهاتوە ؟\nئەو دەزگایە لە چەند قالبێکى بەهێز دروستکراوە وەک ماددەى تیتانیۆم و چواردەورەکەشى بە ماددەى جیاکەرەوە ( عازل ) یە بۆ ئەوەى تەحەمولى ئەوبەرکەوتنانە بکات کەچەندینجارەى هیزى کێشى زەویە و هەروەها تواناى بەرگرى پلەیەکى گەرمى ١٠٠٠ پلەى سەدى هەیە و پاڵەپەستۆیەکى بەهێزى ئاو کە ٢٠٠٠٠ پێى ژێردەریایی و هەروەها بەمادەیەکى جیاکەرەوە داپۆشراوە کە ناهێلێت تۆمارەکان بسرێنەوە وخراپ ببن و هەروەها پارێزراویشە لە خراپ بون داخوران لە ئاوى دەریا بۆ ماوەى ٣٠ رۆژ ونرخەکەى دەگاتە نزیکەى ٣٠ تا ٨٥ هەزار دۆلار .\n* ماوەى تۆمارکردن لە نێوان ٣٠ تا ١٢٠ کاتژمێرە .\n* بەرەنگارى ئاگر ١١٠٠ پلەى سەدى / ١ سەعات .\n* بەرەنگارى پاڵەپەستۆى ئاو ٥٠٠٠ م واتە ٢٠٠٠٠ پێ\n* پیلەکانى کارکردن بۆ ٦ ساڵە .\n* میمۆرى بریسکەیی ( وميضية ) یە ماوەى زانیاریەکان زۆرن و لەسەر شریتى موگناتیسى تۆمار دەکرێ و بەوەش تاقیکراوەتەوە کە پێوەنانى قومبەلەیەک بەهێزى ٣٤٠٠ نیوتن و کاری تێنەکردوە .\n* تواناى بەرگرى بەردانەوەى ٢٣٠ کغم لەبەرزى ٣,٥ م هەیە .\n* کۆمپانیاى لوکهیدى ئەمریکى سالى ١٩٥٨ یەکەم دروستکرى بۆکسى رەش بووە بەرگرى هەمو ئەوانەى سەرەوەى تیدا بووە بەناوى D.R واتە فلایجیت داتا ریکۆردر کۆمپانیایەکى تر تۆمارکەرى دەنگى دروستکرد بە ناوى C.V.R واتە تۆمارکەرى دەنگى ناو کایبنەى سەرکردایەتى .\n* لەسەرەتاى حەفتاکانى سدەى رابوردوو ریکخراوى نێو دەولەتى فرۆکەوانى (ICAO ) بریارى دا بەناوى F.D.R واتە دیجیتەل فلایجیت داتا ریکۆردر لەناو فرۆکە دا هەبێ .\nشەریف هەژاریی : هۆکارەکانی بەهێزبوونی پارتیی !


نرخی زێر لە بازاڕەکانی جیھان لە دابەزینی بەردەوامدایە\nبەتایبەتی دوای ئەو بەرزبوونەوە بەرچاوەی نرخی زێڕ بە خۆیەوە بینی لە ماوەی رابردوودا، چەند رۆژێکە نرخی زێر لە بازاڕەکانی جیھان لە دابەزینی بەردەوامدایە.\nبۆرسەی جیھانی بۆ مامەڵە داراییەکان ئاماژە بۆ ئەوە دەکات، نرخی زێر ڕۆژ لە دوای ڕۆژ ڕوو لە داکشانە و یەک ئۆنسە زێڕ بە ١٧٢٢ دۆلار جێگیربووە، لە ھەرێمی کوردستانیش دابەزینی نرخی زێڕ لە بازاڕەکاندا بە ڕوونی دەرکەوتووە.\nپسپۆڕانی ئابووریش ھۆکار دابەزینی نرخی زێڕ لەسەرەتای ئەمساڵەوە دەگەڕێننەوە بۆ زیادکردنی خستنەڕووی زێڕ لە ئەمریکا بە مەبەستی پارەدارکردنی پرۆژەکەی (جۆ بایدن) سەرۆکی ئەمریکا کە تێچووەکەی بە ١ ترلیۆن و ٩٠٠ ملیار دۆلار خەمڵاندووە، لە بەرامبەردا توانای خستنەڕووی زێڕی خۆیان بە رێژەی ٦ ٪ پۆینت ٧ زیادکردووە، ھۆکارێکی دیکەی دابەزینی نرخی زێڕ دەگەڕێتەوە بۆ کەمکردنەوەی بڕی باجەکانی سەر ھاوردەی زێڕ لەلایەن گەورەترین وڵاتی ھاوردەکاری زێڕ کەھندستانە و بڕیاریداوە لەپلانی بەرەوپێشچوونی ژێرخانی ئابووری وڵاتەکەیان گرنگی بەلایەنی کشتوکاڵ و پیشەسازیی بدەن و پشت بە باجەکانی ھاوردەکردنی زێڕ نەبەستن، بۆ ئەو مەبەستەش ئاستی باج لەسەر ھاوردەکردنی زێڕی کەمکردووەتەوە لە ١٢٪ ەوە بۆ ٥ ٪ پۆینت ٦ ، بەمەش قەبارەی خستنەڕووی زێڕ لە جیھاندا گەشەی کردووە.\nلە ساڵی ٢٠١٠وە خواست لەسەر زێڕ رووی لە زیادبوون کردووە بە ھۆی قەیرانی دارایی جیھان کە لە کۆتاییەکانی ٢٠٠٧ەوە دەستیپێکرد و تا سەرەتای ٢٠١٠ درێژەی کێشا، بۆیە وڵاتان بەگشتی و بانکە ناوەندییەکانیان بە تایبەتی لە بیری ئەوەدابوون بەر بە دابەزینی بەھای دراوەکانیان بگرن لە رێگەی فراوانکردنی قەبارەی یەدەگی خۆیان لە کانزایەکی بەنرخی وەک زێڕدا، واتە ئەو وڵاتە زلھێزە ئابووریانەی جیھان گەیشتون بە قۆناغی نیمچە تێربوون لە یەدەگی زێڕ و چیتر ئەو ھەڵپەیەی جارانیان نەماوە بۆ خواست لەسەر زێڕی زیاتر، بەڵام نایانەوێ بەیەکجاری تێربوونی خۆیان لە یەدەگی زێڕ رابگەیەنن لەبەر دابەزینی یەکجاری بەھای یەدەگی زێڕەکانیان لە بازاڕەکانی جیھاندا.\nمانگ پێشتر - Feb 28 2021 10:51PM


👁 اێ بەخشە 12,605 گل سئرکریائە(دێینە)\n📊 رێبوار تاڵەبانی: 80 ملیۆن دۆلاری پترۆدۆلار گەیشتووەتە کەرکوک و بەشێکی دەدرێتە مامۆستایان آمار و گەپ آزمایی\n📅 زمان اضافه کردن Nov 15 2016 12:24PM\n👁 اێ بەخشە 5,236 گل سئرکریائە(دێینە)\nخەندان- هەڤاڵ محەمەد سەرۆکی ئەنجومەنی پارێزگای [ فرەتر(ویشتر)... 👁] ✖ ✖ ✖ 0 0 ✔ 91% ✍ هـ.ب. 15-11-2016 12:24:55\n👫 ڕێبوار تاڵەبانی زنی نۆیسە (ژیان ناۆمە)\n📅 زمان اضافه کردن Mar 10 2017 10:43PM\n👁 اێ بەخشە 11,595 گل سئرکریائە(دێینە)\nسەرۆکی ئەنجوومەنی پارێزگای کەرکوک بە وەکالەت. [ فرەتر(ویشتر)... 👁] ✖ ✖ 2 15 ✔ 90% ✍ م.ب. 10-3-2017 22:43:09


زه‌نجه‌بیل” له نێوان سوود و چاره‌سه‌ر بۆ ئه‌و كه‌سانه‌ی به‌كاری دێنن | ماڵپەرى احمد على\nزه‌نجه‌بیل” له نێوان سوود و چاره‌سه‌ر بۆ ئه‌و كه‌سانه‌ی به‌كاری دێنن\nخۆشه‌ویستان خوای گه‌وره له‌باره‌ی زه‌نجه‌بیله‌وه له قورئانی پیرۆزدا ده‌فه‌رموێت:[یُسقونَ فیها كأساً كان مزاجها زنجبیلاً]س/الإنسان:17\nده‌ركه‌وتووه له رووی پزیشكییه‌وه كه خواردنه‌وه‌ی زه‌نجه‌بیل زۆر به‌سووده بۆ ته‌ندروستی مرۆڤ له چه‌ند رویه‌كه‌وه،ئیستا به‌رێزتان ئاشنا ده‌كه‌ین له‌و خاڵه سوودبه‌خسانه‌ی كه هه‌یه‌تی\nبه‌كارهێنانی زه‌نجه‌بیل بۆ زۆر چاره‌سه‌ر:\n1- بۆ ئازاری مه‌عیده به تایبه‌ت بۆ و كه‌سانه‌ی كه‌له‌سه‌فه‌ردا دڵیان تێكه‌لدێت نایهێڵێت،هه‌روه‌ها بۆ ئافره‌تانه‌ی كه له‌سه‌ره‌تای حه‌ملیاندان زۆر به‌سووده چونكه ئافره‌ت له‌و كاته‌دا مه‌عیده‌ی ته‌واو نییه و زوو زوو ده‌ڕشێته‌وه..\n2- زۆر به‌سووده بۆ سكچوون.\n3- زه‌نجه‌بیل زۆر به‌سووده بۆ راگرتنی گه‌شه‌ی خانه‌ی شێرپه‌نجه‌یی وه بلاَوبوونه‌وه‌یان به‌لاشه‌ی مرۆڤدا.\n4- زه‌نجه‌بیل به‌كاردێت بۆ كه‌مكردنه‌وه‌ی ئازاری سه‌رئێشه.\n5- هه‌روه‌ها به‌كاردێت بۆ به‌هێزبوونی ماسوولكه‌كان,هه‌روه‌ها هۆكارێكی كاریگه‌ره بۆ كه‌مكردنه‌وه‌ی ئازاری بڕبڕه‌ی پشت،هه‌روه‌ها هێز ده‌داته‌وه به‌به‌ر مرۆڤدا،چاره‌سه‌رێكی كاریگه‌ره بۆ ته‌شه‌نوجی لاشه.\n6- زه‌نجه‌بیل چاره‌سه‌رێكی زۆر كاریگه‌ره بۆ دابه‌زاندنی تای له‌ش هه‌روه‌ها سووڕی خوێن چالاك ده‌كات.\n7- سوود به‌خشه بۆو كه‌سانه‌ی كه ره‌بۆیانه.\n8- ڕێگره له تووشبوون به دڵه‌راوكێ.\n9- چاره‌سه‌ره بۆ كۆكه‌ی به‌رده‌وام.\n10- زاكیره به‌هێز ده‌كات.\n11- سوود به خشه بۆ نه‌خۆشی جومگه‌كان و دڵ و گورچیله.\n• لێكۆڵه‌ره‌وان ئه‌ویان پشت راست كردۆته‌وه كه زه‌نجه‌بیل زۆر یارمه‌تیده‌ره بۆ كه‌مكردنه‌وه‌ی ئازاری ئیلتیهابی جومگه‌ی ئێسكی و گرژبوونی ماسولكه‌كان.\n• ئیستاش باس له چۆنێتی به كارهێنانی ده‌كه‌ین له چاره‌سه‌ری نه‌خۆشیه‌كاندا:\nچاره‌سه‌ره جیاوازه‌كان به‌به‌كارهێنانی زه‌نجه‌بیل\n– بۆ سك ئێشه به‌هۆی سكچوونه‌وه:نیو كه‌وچكی بچوك له زه‌نجه‌بیلی هاڕاو ده‌كه‌یته ناو كوپێك ئاوه‌وه به‌بێ تێكردنی شه‌كر پاشان ده‌یخۆیته‌وه چه‌نێك پێت خورا.\n– چاره‌سه‌ره بۆ ئاره‌قكردنه‌وه و هیلاكی و شه‌كه‌تبوون: كوپێك له زه‌نجه‌بیلی هاڕاو تێكه‌ڵ به ته‌شتێك ئاوی شله‌تێن و بۆ ماوه‌ی ده ده‌قیقه وازی لێده‌هێنیت و دواتر تانیوه‌ی قاچت ده‌كه‌یته ناو ته‌شته ئاوه‌كه‌وه‌و له‌سه‌ر كورسیه‌كی نزم دنیشه یان راكشێ بۆ ماوه‌ی چاره‌كه سه‌عاتێك و دواتر قاچه‌كانت بشۆ به‌ئاو و پاشان وشكی بكه‌ره‌وه.\n– دڵ به‌هێز ده‌كات: وه‌ك چا بیخۆره‌وه یان له‌گه‌ڵ شیردا تێكه‌ڵی بكه و رۆژانه بیخۆره‌وه پێش نان خواردنی به‌یانی.\n– بۆ زیادبوونی ئیشتیهای خواردن: پێش نان خواردن به چاره‌كه سه‌عاتێك كه‌وچكێكی بچوك له زه‌نجه‌بیلی هاڕاو تێكه‌ڵ به كوپێك ئاو ده‌كه‌یت و ده‌خۆیته‌وه چه‌نێك پێت خورا به‌بێ تێكردنی شه‌كر.\n– چاره‌سه‌ره بۆ سستی وبێ هێزی: پێیه‌كانت بخه‌ره ئاوێكی گه‌رمه‌وه و زه‌نجه‌فیله هاراوه‌كه‌ی هێنده‌ی كه‌وچكێكی گه‌وره تێبكه تاده‌توێته‌وه تیایدا و ئه‌گه‌ر هه‌بوو له‌گه‌ڵ رۆنی له‌ش.\nئایا حه‌زه‌ر بكرێت له به‌كارهێنانی؟؟\nبه‌ڵێ چونكه زه‌نجه‌بیل چه‌ند زیانێكی لاوه‌كیشی هه‌یه هۆكاره بۆ دڵه كوتێ و دابه‌زینی جیهازی ده‌ماری ناوه‌وه،ئه‌مه له‌كاتێكدا كه ژه‌می به‌كارهێنانی زه‌نجه‌بیله‌كه‌ی زۆر به‌كارهێنرا.\n07/31/2012 ماڵپەرى احمد على\n« چۆن پێستی ڕوخسار دەپارێزیت لە چرچ و لۆچی؟\nمیز به‌خۆدا کردن (التبول اللاارادي Enuresis ) »


له به‌یاننامه‌یه‌کی له‌شکری که له ڕۆژی شه‌ممه‌دا بڵاو کراوه‌ته‌وه ڕاگه‌یه‌ندراوه، ئه‌و ئۆپه‌راسیۆنه له ڕۆژی چوارشه‌ممه دژ به پارتی کرێکارانی کوردستان ناسراو به په‌که‌که  ده‌ستیپێکرد و هێشتا به‌رده‌وامه.\nله به‌یاننامه‌که‌دا ڕاگه‌یه‌ندراوه هێرشی ئاسمانی و زه‌مینی له دوو ناوچه‌ی باشوری تورکیاو چه‌ند ناوچه‌یه‌کی ئه‌وبه‌ری سنور له ناو باکوری عێراقدا به‌رده‌وامه.\nله ڕۆژی هه‌ینی تورکیا هه‌وڵی دا پشتیوانی بۆ شه‌ڕی دژ به سه‌ر‌هه‌ڵداوه‌کان له ئێرانی دراوسێوه به‌ده‌ست بهێنێت.\nوه‌زیری ده‌ره‌وه‌ی ئێران عه‌لی ئه‌کبه‌ر ساڵحی له ئه‌نکه‌ره له‌گه‌ڵ هاوشانه تورکه‌که‌ی ئه‌حمه‌د داود ئۆغلودا کۆبووه‌وه، له‌کاتێکدا هه‌ردوو لا به‌رنامه‌یه‌کیان بۆ هاوکاریکردن له شه‌ڕی دژ به په‌که‌که‌و پژاک ڕاگه‌یاند.\nساڵحی گوتی هه‌ردوو گروپه‌که کێشه‌ی هاوشێوه‌یان هه‌یه بۆ هه‌ردوو وڵات و پێویسته هاوکارییه‌کی زیاتر و ڕژدتر پێکه‌وه بکه‌ین. ئێرانیش ژماره‌یه‌کی زۆری کوردی هه‌یه.\nوه‌زیری ده‌ره‌وه‌ی تورکیا داود ئۆغڵۆش ڕایگه‌یاند له‌مه‌ودوا ئێران و تورکیا پێکه‌وه کار ده‌که‌ن بۆ نه‌هێشتنی هه‌ڕه‌شه‌کانی تیرۆرستان. به‌ڵام تا ئێستا ڕوون نییه ئه‌و به‌رنامه‌یه چییه‌که تورکیاو ئێران دایانناوه دژ به سه‌رهه‌ڵداوه‌کان.


پێڵاو كۆكردنەوە بۆ سەرۆكـی حیـزب\n2526 جار خوێندراوه‌ته‌وه\nئاخۆ ئەگەر پارتێك لە پارتەكانـی ڕۆژهەڵاتـی ناوین و لە ناویشیانا بە دیاری كـراوی لە باشوری كوردستان هەڵمەتـی كۆكردنەوەی پێڵاوی دڕاو بكات و بینێـرێ بۆ سەرۆكـی پارتێكـی تری ڕكابەر و داوای لێبكەن كە هەمووی یان بەشێكـی بخوات چـی ڕووبات؟ خوانەخواستە ئەگەر ئەو پارتانە چەكداریان هەبـێ یان خاوەن دەسەڵاتبـن؟\nبەڵـێ لە سوید بینیامیـن دۆوسا "سەرۆكـی یەكێتـی لاوان"ی سەر بەپارتـی "مۆدێرات"ەكانـی سوید هەڵمەتێكـی كۆكردنەوەی پێڵاوی كۆن و دڕاوی دەستپێكـرد كە تا پاش ناردن و گەشتنـی پێڵاوەكان سەرۆكـی "سێنتەر پارتـی" بیانخوات، چونكە لە بەڵێنێكـی خۆی پاشگەز بۆتەوە!\nلەوەڵامـی ئەو كارەشدا یەكێتـی لاوانـی سەر بە سێنتەر پارتـی ڕایگەیاند كە ئەوان پاش گەشتـن و وەرگرتنـی پێڵاوەكان ئەوەی بە كەڵكبێت ئەینێرن بۆ ڕێكخـراوە خێـرخوازەكان تا بیگەیەنە دەست خەڵكانـی نەدار و ئەوانەشـی كە دڕاوو بێكەڵكـن ڕیسایكڵـی ئەكەن تا جارێكـیتر سودی لێوەرگیـرێ.\nئەوەی لێـرەیا مەبەستە سایكۆلۆژی تاكـی سویدیە كە لە پای ئەم كارە هیچ هەڵچون و گرژییەكـی لێنەكەوتەوە بە جۆرێك ئەو جۆرە لە هێـرش و سوكایەتـی و ڕووشاندنـی سەرۆكـی پارتێكـی دێرین و گەورەی سوید هەڵگێـرایەوە بۆ بابەتێك كە بە سودی خەڵكـی نەدارو ژینگە كۆتایـی پێبێت، مەخابـن ئەم جۆرە كارە ئەگەر لە ڕۆژهەڵاتـی ناویـن و هەرێمـی كوردستان ڕووبدات خۆ ئەگەر خودی پارتەكەو سەرۆكەكەشـی هیچ نەڵێـن و كاردانەوەیان نەبـێ بەڵام لایانگران و هەوادارەكانیان دوور نیە ساڵانێك جەنگـی سارد بەرامبەر یەكتـر لایەنـی كەم لە تۆڕەكۆمەڵاتیەكانەوە بەرپابكەن خۆ ئەگەر ئەمە گـرژی و ڕووبەڕووبوونەوەش لە شوێنە گشتـی و تایبەتەكانیشا لێنەكەوێتەوانـێ.\nڕۆژی یەك شەممە بەرواری ٩ی ئەیلولـی پار ساڵ ٢٠١٨ دواین هەڵبـژاردنـی پەرلەمانـی وڵاتـی سوید و هەرێم و شارەوانیەكان بەڕێوەچوو، هاوپێچ هەروەك نەریتـی هەڵبژاردن پارتە جیاوازەكان كارو بەرنامەی خۆیان ئەخەنە بەردەسـتـی خەڵك و زۆرترین هەوڵ ئەیەن بۆ ڕاكێشانـی زۆرترین ژمارەی دەنگدەر لەدەوری بەرنامە و كاری چورا ساڵـی داهاتوویان ئەگەر بگەنە پەرلەمان هەروەك چۆن حیـزبەكان پێشـتـر هاوپەیمانـی و دوورو نزیكـی خۆیان لەگەڵ یەكتـر بۆ خەڵك ئاشكرا ئەكەن و لەو چوارچێوەیەشا هەندێ لە حیـزبەكان دژایەتـی خۆیان بۆ حیـزبـی ڕكابەر ئاشكرا ئەكەن تا ئاستـی ئەوەی كە بەهۆی "تای هەڵبـژاردنەوە" هەندێ دەستەواژە بەكار ئەهێنـن كە دواتر لە دژاین بەكار ئەهێنـرێتەوانـێ.\nئاشكرایە سوید یەكێكە لە پێشكەوتووترین وڵاتانـی جیهان كە بە دیموكراسـی بوون و هاوتایـی جەندەری و مافـی ئاژەڵ و مناڵ و هاوڕەگەزباز....هتد ئەناسـرێتەوە بەجۆرێك سیستـم و موئەسەسات لەم وڵاتەیا جێگیـر بووەو دامەزراوە كە تەنانەت ئەنجامـی هەڵبـژاردنەكانیش كاریگەری لەسەر بنچینەی دامەزراوەكان و بنەما دیموكراسیەكان دانانێت واتە ئەنجامـی هەڵبـژاردن تەنها كاری حكومەتـی هەڵبـژێراوی پێئەبرێ بەڕێوە نەك حوكمـی موتڵەق و هەڵگێـڕانەوەو سەرو بن كردنـی كایەكە.\nلە وڵاتـی سوید دوو پارتـی گەورە بوونیان هەیە و ڕكابەری سەرەكـیـن كە ئەكرێ بە دوو پارتـی سەرەكـی ڕۆژەهەڵاتـی ناوین بەراورد بكرێن بەڵام جیاوزی ئەخلاقـی كاركردن و ڕێز گرتن لە یاسا و پارستنـی موئەساسەكانـی دەوڵەت و پابەندبوون بە هەر بەڵێنێكـی هەڵبـژرادن و خۆشگـوزەرانـی میلەت بە ئامانج گرتـن و بەكارهێنانـی حیزبیش بۆ گەشتـن بە ترۆپكـی ڕەفاهیەت ئەگەرنا خودی حیزبەكە هیچ پیـرۆزیەكـی نیە و پیرۆزیش ناكرێ لای ئەندامانـی حیـزب و خەڵكیش هیچ حیزب و كەسایەتیەك پیـرۆز تەماشا ناكەن.\nساڵانێكـی زۆرە دوو بەرە دروست كراوە كە هەر یەكێكیان لە چەند حیـزبێك پێكهاتوون. بەرەیەكیان بە بەرەی "سورو سەوز"ەكان ناسـراون لە هەریەكە لە سۆسیال دیموكـراتەكان، پارتـی چەپ و پارتـی ژینگە پێكهاتوون و لە رامبەریشدا بەرەی "بۆرجواز"ەكان هەن كە لە هەریەكە لە پارتـی مۆدێرات، سێنتەر، لیبـراڵ و مەسیحیە دیموكراتەكان پێكهاتوون كە بۆ هەڵبـژرادنەكان ئەم دوو بەرەیە ڕووبەڕووی بەرنامەو كاری یەكتـر ئەبنەوە لە ڕێگەی پێشنیاركردنـی بەرنامەی باشتـرو ڕێفـۆرمـی بە سوودتر بۆ كۆمەڵگە.\nئەوەی گرنگە ئاماژەی پێبكـرێ لە هەڵبژاردنـی ساڵـی ٢٠١٠یا پارتێك بەناوی "سویدیە دیموكراتەكان"ەوە بۆ یەكەم جار بە بەدەسهێنانـی ٢٠ كورسـی سەركەوتـن بۆ پەرلەمان كە ئەم پارتە پارتێكـی ڕەگەزپەرستـی دژ بە پەناهەندەیە، لە سەرەتای چوونیان بۆ پەرلەمان هیچ پارتێكـی سوید دوورو نزیك نەك كاری هاوبەشیان لەگەڵا نەئەكردن بەڵكو بە پارتێكـی ڕەگەزپەرستـی دژ بە بەها مرۆڤایەتـی و دیموكراسییەكان ئەیاناساندن كە ئەم ڕەفتارانە لە دەستوری سویدا جێگەی نابێتەوە.\nهەر لەو چوراچێوەیەدا لە هەڵمەتـی هەڵبژاردنەكانـی پار ساڵ سەرۆكـی "سێنەر پارتـی" كە خانمێكە ناوی "ئـانـی لۆۆف "ە و پارتەكەی یەكێك بوون لەو چورا پارتەی بەرەی "بۆرجواز" لە وەڵامـی ڕاگەیاندكارێكـی ڕۆژنامەی "ئیكس پرێس"دا كە ئەگەر دوای ئەنجامـی هەڵبژاردنەكان ئامادەبێت كار لەگەڵ گەورەترین پارتـی سوید "سۆسیال دیموكرات"ەكانا بكات ووتـی (پێـی باشتـرە تاكـی پێڵاوی قاچـی ڕاستـی بخوات لەوەی ببـێ بە هاوكاری سۆسیال دیموكراتەكان بۆ پێكهێنانـی حكومەت)!\nهەڵبەتە پێكهاتەی كۆمەڵگەی سویدی بەجۆرێكە كە هەموو ووشەیەك بەجدی وەرەگیـرێ و ئەبـێ خاوەنەكەی خاوەندەرێتـی ئەو دەستەواژەیە بكات كە زار بەجێئەهێڵـێ و كەمتـرین سوبعەت و دەستەواژەی نەبێژراوی و وێژراو بوونـی هەیە كە ئەمەش یەكێكە لە گرفتەكانـی خەڵكانـی كۆچ كردوو بۆ سوید بۆ نمونە ئێمەی كورد مناڵەكانمان لاساری بكات پێـی ئەڵێیـن دانیشە ئەگینا ئەوكوژم كە لە ڕاستیا موبالەغە بەو دەستەواژەیەوە ئەكەرێت و مەبەست لێـی كوشتـن نیە بەڵكو بۆ داساكاندنـی مناڵەكەیە بەڵام لە سوید سـزادانـی لەسەرە ئەگەر بگاتە دەم پارێزەرانـی كۆمەڵایەتـی و پۆلیس.\nدوای ئەوەی كە هیچ بەرەیەك نەیتوانـی دەنگـی پێویست كۆبكاتەوە بۆ دروستكـردنـی حكومەت لەماوەی نزیكەی چور مانگ پاش تاقـی كردنەوەی زۆربەی ڕێگاكان كە لەو ماوەیەدا پارتەكانـی سوید شێلگـرانە هەم وەك بەرەو هەم یەك بەیەك نەگەشتنە هیچ ئەنجامێك و چوار جار كاندیدی دیاری كراوی سەرۆكـی پەرلەمان ڕەفز كاریەوە و تەنها بوار بۆ یەك دەنگدانـی تر مابۆوە خۆ ئەگەر ئەو جارەش لە پێنچەم دەنگدانا ئەو كاندیدە سەركەوتوو نەبوایە بۆ پێكهێنانـی حكومەت ئەوا بەپـێ دەستوری سوید و بەناچاری ئەبوو هەڵبـژاردنێكـی نوێ بكرایەتەوە كە ئەمەش لە بەرژەوەندی پارتـی ڕەگەزپەرست "سویدیە دیموكراتەكان"ا ئەبوو بە پلەی یەك هەر بۆیە بۆ پاراستنـی وڵات لە كەوتنە دەست بەرەی بۆرجواز بە پاڵپشتـی پارتـی ڕەگەز پەرست و تێچوونـی هەڵبـژاردنێكـی نوێ هەردوو پارتـی "سێنتەرو لیبـڕاڵ" لە بەرەی بۆرجوازی ڕێكەوتنێكـی ٧٣ خاڵەیان لەگەڵ پارتـی سوسیال دیموكرات و ژینگەیا كرد و زۆربەی بەڵێنەكانـی هەڵبـژاردنـی خۆیان سەپاند و سەرەنجام پاش ١٣٤ ڕۆژ حكومەتـی نوێـی لە ٢٢ی یەكـی ٢٠١٩دا ڕاگەیانرا لە هەردوو پارتـی سۆسیال دیموكرات و پارتـی ژینگە و بە پاڵپشتـی دوو پارتـی بۆرجواز حكومەتێكـی لە دوو پارتـی چەپ و مام ناوەند بە بەرنامەیەكـی نیمچە بۆرجواز لە دایك بوو.\nئەنجامـی هەڵبژاردنەكانـی ٩ی سێپتەمبەری ٢٠١٨ بەجۆرێك بوو كە بەرەی سورو سەوزەكان توانیان ١٤٤ كورسـی و بەرەی بۆرجوازی ١٤٣ كورسـی و پارتـی ڕەگەزپەرستیش سویدەیە دیموكراتەكان ٦٢بەدەستبهێنـن لە كاتێكا بۆ پێكهێنانـی حكومەت ١٧٥ كورسـی پێویستە لە كۆی ٣٤٩ كورسـی واتە هیچ بەرەیەك ژمارەی تەوای بەدەستنەهێنا و پێكهێنانـی حكومەت ١٣٤ی ڕەبەقـی خایاند كە ئەمە لە مێژووی سویدا نمونەی زۆر كەمە هەر ئەوەش وای كرد كە ئەو دوو بەرەیە چاوێك بە پێكهاتەكەیانا بخشێنەوەو سەرەنجام بەرەی بۆرجوازی هەڵوەشایەوە.\nجێـی ئاماژەیە لەماوەی ١٣٤ ڕۆژدا هەموو ڕێگاكان تاقـی كرانەوە تا بتوانرێ حكومەتێك پێنهێنـرێ كە بە هیچ جۆرێ پشت بە دەنگـی پارتـی ڕەگەزپەرست نەبەستـێ لەو پێناوەشدا هەردوو پارتـی سێنتەرو لیبـڕاڵ بۆ سەرخستنـی هاوتایـی نـرخـی مرۆڤەكان دوور لە ڕەنگ و ئاین و ڕەگەز بەرەكەی خۆیان جێهێشت و ڕێگەیاندا بەرەی نەیار حكومەت پێكبهێنـێ و دەنگەكانـی خۆیان خەواند چونكوم دوو پارتـی بەرەكەیان "بەرەی بۆرجوازی" ئامادەیان تیادابوو سود لە دەنگـی پارتـی ڕەگەزپەرست وەرگرن بۆ دروست كردنـی حكومەت و تێپەڕاندنـی بودجە كە ئەمەش لەگەڵ بەها دیموكراتیەكان و ئەو بەڵێنانەیا نە ئەهاتەوە كە هەردوو پارتـی سێنتەرو لیبـڕاڵ بە دەنگدەرانـی خۆیان دابوو كە ئەمەش ئەوە ئەگەیەنـێ پارستنـی بەها دیموكراتیەكان وپابەندبوون بە بەڵێنەكانـی هەڵبژاردنەوە لە بەرەو هاوپەیمانـی و پێكهێنانـی حكومەت و دەسەڵات وەرگرتن گرنگتـرە ئەگەر باجەكەی پێڵاو خواردنیش بـێت.\nلێرەوە بۆ ئاشنابوونـی خوێنەر پێم باشە مێژوویەكـی كورت و چڕی كاری پەرلەمانـی و لە دایك بوونـی دیموكراسـی و بوونـی ئەو خۆشگوزەرانیەی سوید و سیستمی پەرلەمانـی ئەو وڵاتە كە بە چەند قۆناغێكا گوزەری كردووە تا ئەم كاكڵە هاوتاییەی مافـی مرۆڤ و ئاژەڵ و سـروشتـی لـێ دروست بووە لە چەند دێڕێكا ئاماژە پێبەم.\nیەكەمیـن كۆبوونەوەی سویدییەكان لە ساڵـی ١٤٣١دا ئەبێت لە "ئەربۆگا" بۆ گفتوگۆكردن لەسەر چۆنیەتـی بەڕێوەبردنـی وڵات كە سویدیەكان ئەو كۆبوونەوەیە بە یەكەمیـن كۆبوونەوەی پەرلەمان كە سویدیەكان بە "ڕیكسداگ" ناوی ئەبەن دائەنێـن بەڵام یەكەمیـن پەرلەمان "ڕیكسداگ"ی سوید لە شاری ڤێستەڕۆس لەسەردەمـی پاشا "گوستاڤ ڤاسا"ی دووەم لە ساڵانـی ١٥٢٧-١٥٤٤كە كاری لەسەر وە بە نبچینەكانـی "خەڵك، قەشە، هاوڵاتـی و جوتیاران" كردووە وە بۆ یەكەمیـن جار ساڵـی ١٥٤٠ دەستەواژەی پەرلەمان "ڕیكسداگ" لە وڵاتـی سوید بەكارئەهێنـرێت.\nساڵـی ١٦٠٠ بۆ یەكەمیـن جار لیژنەكانـی پەرلەمان ڕێكخران بەڵام لە كۆتایـی هەمان سەدەیا واتە كۆتاییەكانـی ١٦٠٠داو لەسەردەمـی دەسەڵاتـی پاشا "كارل گوستاڤ"ی یانـزەهەمـیـن پەرلەمان زۆر لاواز كراو بوو بە داردەسـتـی پاشا.\nلەسەدەی هەژدەیا پەرلەمان جارێكـیتـر گرنگــی بۆ گەڕایەوە و لەسەر چوار بنچینەكەی لای سەرەوە دەستبەكاربۆوە بۆ یەكەمیـن جار هەردوو پارتـی "شەپقە و كڵاو" پەیدابوون و ئەندامەكانیان ناردە پەرلەمان ، دواتر پەرلەمان بەهۆكاری داڕمانـی ئابوری و گەندەڵـی نێوان شارەكان بـێ هێـز بوو كە دواتر ساڵـی ١٧٧٢ پاشا "كارل گوستاڤ"ی سێیەم ئینقلابـێكـی بـێ خوێن ڕشتن ئەنجامدا و كۆی دەسەلاتەكان كەوتە لای خۆی و پەرلەمان دەسەڵات و نفوژی خۆی لەدەستدا.\nساڵـی ١٨٠٩ سوید جارێكـی تر یاسا بنچینەییەكانـی بەڕێوەبردنـی وڵاتـی داڕشت و دەسەڵاتـی یاسادانان و جێبەجێكردن و قەزا جیاكـرانەوە، هەر لەو ساڵەدا سوید دامەزراوەیەكـی بەناوی "ئەمینداری دادوەری زوڵم لێكراوان" دامەزراند كە ئەمە بووە یەكەمیـن دامەزراوە لە جیهاندا كە پارێزگاری لە مافـی بەشخوراوان بكات و پاشان تا ساڵـی ١٩٧٤ گۆڕانكاریەكـی ئەوتۆ بەسەر یاسا بنچینەیەكانـی ئەو وڵاتەدا نەهات كە شایانـی باس كردن بێت.\nساڵـی ١٨٦٢ ئەو كچانەی كە قەیرە بوون و شویان نەكردبوو بەڵام خاوەنـی سەروەت و سامانێكـی زۆر بوون ڕێگەیان پێدرا كە لە هەڵبـژاردنـی شارەوانیەكانا دەنگبدەن و ساڵـی ١٩٠٧-١٩٠٩ ڕێگە بەو كچانە درا كە مافـی دەنگدانیان هەبوو كە خۆیان كاندید بكەن بۆ شارەوانیەكان و پاشان ساڵـی ١٩١٨ ڕێگەی دەنگدان بۆ هەموو ئافرەتان بـێ جیاوازی دەستبەركـرا.\n٢٤ی ئایاری ساڵـی ١٩١٩مافـی دەنگدان بۆ هەردوو ڕەگەزی نێـرو مـێ وەك یەك هاوتا كراو پاشان لە هەڵبژاردنـی ساڵـی ١٩٢١ پێنچ ئافرەت بۆ ئەندام پەرلەمان هەڵبـژێـران وە لێـرەوە پەرلەمانـی سوید بوو بە پەرلەمانێكـی دیموكـراتـی كە نوێنەرایەتـی كۆی خەڵكـی ئەكرد بـێ جیاوازی.\nساڵەكانـی ١٩٢١، ١٩٢٢، ١٩٣٧ و ١٩٤٥ یاساكانـی سەربازی نەكردن، ئەوانەی تاوانیان كردووەو زیندانـی كراون و ئەوانەی ئیفلاسـی ئابوریان كردبوو هەڵگـیـران كە ڕێگەی لەو خەڵكانە ئەگـرت مافـی دەنگدانیان هەبـێ و تا ساڵـی ١٩٨٩ كە كۆی یاسا ڕێگـرەكان لەسەر دەنگدانـی هاوڵاتیانا هەڵگیـراو بەوجۆرە مافـی دەنگدان بۆ هەمووان دەستەبركرا.\nهەڵبەتە مێـژووی ئەو وڵاتە ئەوەمان پێئەڵـێ كە بۆ گەیشتن بە دیموكراسـی ڕاستەقینەو خۆشگورزەرانـی ئەوەی پێویستە تەنها كات و كۆڵنەدانە، سەرەنجام ئەگەیتە ئەو باوەڕەی ژەمە خورادنێكـی سەرۆكـی پارتەكەت پێڵاوێك بێت سەربەرزانەترە لەوەی لە بەڵێنێكـی هەڵبژاردن پاشگەزبیتەوە یان لە بەها دیموكراسیەكان پاشەكشـێ بكەیت.\nسامانـی وەستا بەكـر


عەسائیبی ئەهلی حەق داوای لابردنی بەرهەم ساڵح دەکات - هيوای کۆرد\nHome هەواڵ عێراق عەسائیبی ئەهلی حەق داوای لابردنی بەرهەم ساڵح دەکات\nعەسائیبی ئەهلی حەق داوای لابردنی بەرهەم ساڵح دەکات\non: كانونی یه‌كه‌م 28, 2019 In: عێراق, هەواڵ\nسەرۆکی عەسائیبی ئەهلی حەق، داوای دەستلەکارکێشانەوە و لابردنی بەرهەم ساڵح دەکات و تۆمەتباری دەکات بە جێبەجێکردنی ئەجێندای ئەمریکا.\nقەیس خەزعەلی، سەرۆکی عەسائیبی ئەهلی حەق،رایگەیاندوە، پێویستە بەرهەم ساڵح، دەستلەکاربکێشێتەوە یان لاببرێت بە هۆکاری ئەوەی کە ئەجێندای ئەمریکا پیادە دەکات، بۆیە کاندیدی هاوپەیمانی بینا بۆ پۆستی سەرۆکوەزیرانی عێراقی رەتکردوەتەوە.\nدەشڵێت” ئەم هەنگاوەی بەرهەم ساڵح بۆ رەتکردنەوەی راسپاردنی عیدانی خستوویەتییە روو نالۆژیکییە، چونکە دەبوو بە پێی دەستور گەورەترین کوتلەی پەرلەمانی رابسپاردایە بۆ دیاریکردنی کاندیدی سەرۆک وەزیران نەک کاندیدەکە رەتبکاتەوە”.\nTags: "عەسائیبی ئەهلی حەقبەرهەم ساڵحهاوپەیمانی بینا\n” به‌پێى ده‌ستوور سه‌رۆك كۆمار ده‌سه‌ڵاتى ره‌تكردنه‌وه‌ى كاندیدى سه‌رۆكایه‌تیى حكوومه‌تى نییه”\nئاسایشی رەققە: هێرشەکانی تورکیا بونە هۆکاری چالاک بونەوەی توندڕەوەکان


کاک جەبار فرمان یەک لە سەرکردە سیاسی و سەربازیە بە دسپڵینەکانی ینک بو، پێش ئەوەی پەیوەندی بە هیزی پێشمەرگەوە بکات ئەندامێکی چالاکی کۆمەلەی رەنجدەرانی کوردستان بوە،دوای کارەساتی ساڵی ١٩٧٥، دەسستی بە چالاکی سیاسی کردوە،لەبەر چالاکی سیاسی، لەگەڵ شەهید شیهاب و شەهید جەعفەر و شەهید ئەنوەر و ژمارەیەکی تر لە هاورێکانی لە لایەن رژێمی بەعسەوە دەستگیرکرا و سزای زیندانیکردنی بەسەردا سەپێنرا.\nئەوەی من لە هاورێکانی کاک جەبار فرمانم بیستبو،سێ ساڵی ژیانی زیندانی بەو پەری ورەبەرزی و روسوریەوە بەسربردوە و هەڵویستی قارەمانانەی نیشانداوە.دوای ئازادبونی لە زیندان ساڵی ١٩٧٩ پیوەندی بە هێزی پیشمەرگەی کوردستانەوە کردوە.\nسەرەتای ساڵی ١٩٨٢ کاتێک بریارمدا پەیوەندی بە هێزی پێشمەرگەی کوردستانەوە بکەم،رێکخستنی ناوشاری کۆمەڵەی رەنجدەرانی کوردستان تەزکیەی بۆ کردم،وتیان کە گەیشتیتە ناوچەی رزگارکراو، بە گوێرەی ئەو ناوچانەی تێیدا دەمێنیتەوە، دەتوانیت ئەو تەزکیەیە بدەیت بەو ناوانە،یەک لە ناوەکان،ناوی رەحمەتی کاک جەبار فرمان بو.\nساڵی ١٩٨٢-١٩٨٣ کاتێک من پزیشکی مەڵبەندی دوی ینک بوم، لە گوندی سەرگەڵو بنکەیەکی تەندروستیم دانا،ئەو کاتە کاک جەبار بەرپرسی رێکخراوی کۆمەڵە(کۆرەک) بو، لە گوندی هەڵەدن بارەگای رێکخراوی گوندی دانابو.\nوەک بەرپرسیارێکی رێکخستنی کۆرەک،کاک جەبار گرنگی زۆری بە کاروباری رێکخستن و پەروەردەی ئایدۆلۆجی دەدا،بەڵام لە هەمان کاتدا، پێش هەر سەرکردەیەکی تری ئەو کاتەی ینک و کۆمەڵە، گرنگی تەواوی بە کەرتی تەندروستی و خزمەتگوزاری تەندروستی دەدا،رێزی لە پزیشکان و کارمەندانی تەنددروستی دەگرت، دەرمان و پێداویستی پزیشکی بۆ نەخۆشخانەکان دابین دەکرد.\nبە بێ ئەوەی ئەندامی مەڵبەند بێت،بە بێ ئەوەی نەخۆشخانە ،یان مەڵبەند داوای لێبکەن،بە بەردەوامی لە رێگەی رێکخستنی ناوشاری سلێمانیەوە دەرمان و پێداویستی تری نەخۆشخانەی بۆ نەخۆشخانەی سەرگەڵو دابین دەکرد،زۆربەی دەرمان و پێداویستیەکان لە رێگەی کاک جەبار یاوەرەوە دەگەیشتە نەخۆشخانەی مەڵبەند لە سەرگەڵو،ئەو کات جەبار یاوەر ئەندامی کەرتی رێکخستنی دوکان بو،بەرپرسیاری رێکخستنی پۆلی پێشمەرگەی مەڵبەند بو.\nرەحمەتی کاک جەبار فەرمان نەک هەر لە رێگەی ریکخستنی ناو شارەوە دەرمانی دابین دەکرد،لە هەمان کاتدا،چاودێری گەیشتنی دەرمان و پیداویستیەکانیشی دەکرد،من نەمزانیبو لە یەکێ لە گوندەکانی نزیک شاری سلێمانی کەسێک خۆی کردبو بە دکتور و ئەو دەرمانانەی لە شارەوە دەهاتن،دەستکاری دەکرد و برێکی لای خۆی گلدەدایەوە،رەحمەتی بەورەفتاری ئەو برادەرەی زانیبو،رۆژێکیان پێشمەرگەیەک بە باری هێسترێکەوە هاتە لام بۆ سەرگەڵو،نامەیەکی دایە دەستم و وتی ئەوە نامەی کاک جەبارە،کە نامەکەم خوێندەوە، نوسیبوی وا داڵ فڵانم جل و دەرمان کرد و شتەکانیم بۆ ناردیت.\nکاک جەبار فەرمان زۆر بە تەنگ ئێش و ئازاری خەڵک و پێشمەرگەوە دەهات،ئەگەر بیزانیبایە لە هەر شوێنێک کەسێک پێویستی بە چارەسەری پزیشکی هەیە، ئاگاداری دەکردمەوە بچم بە دەمیەوە،منیش بەوپەری تواناوە بە دەمیانەوە دەچوم و داخوازیەکەی کاک جەبارم جێبەجیدەکرد.\nلە شەوێکی زستانی ساڵی ١٩٨٣ دا ،کاک جەبار لە گوندی هەڵەدنەوە ،بە سواری هێسترێکەوە و بە نامەیەکەوە هاوڵاتیەکی ناردبو بۆ لام،کە نامەکەم خوێندەوە،نوسیبوی، لە گوندی هەڵەدن ژنێک منداڵی دەبێت، دەڵین ئازاری زۆرە،بەڵکو لەگەڵ هەلگری نامە بێیت و سەردانیبکەیت ودەرزی ئازاری بۆ بکەیت و هاوکاری بکەیت،ئەو پیاوەی لە گوندی هەڵەدنەوە هاتبو هاوسەری ژنە دوگیانەکە بو،منیش یەکسەر لەگەڵ ئەو پیاوە کە ناوی (هەژار) بو بەرەو هەڵەدن بەرێکەوتم،دوای جێبەجێکردنی کارەکەم شەو لە ماڵی کاک جەبار مامەوە و بۆ رۆژی دوایی گەرامەوە بۆ سەرگەڵو.\nجارێکی تر بە مەفرەزەیەک پێشمەرگەدا نامەیەکی بۆ نوسیبوم، داوای دەکرد سەردانی دو پێشمەرگەی بریندار بکەم کە لە گوندی زێوێ بە برینداری دور لە خزمەتگوزاری پزیشکی مابونەوە،لەگەڵ پێشمەرگەکاندا بە کۆڵیک دەرمانەوە بە پێ، لە سەرگەڵو بۆ ماوی ١٧ سەعات بەرەو زێوێ رۆشتین،گەیشتینە لای بریندارەکان،بەو شیوەیە بە زوترین کات ئەرکی خۆمم جێبەجێکرد و داخوازیەکەی کاک جەبارم ئەنجامدا.\nلە بۆنەیەکی ینک دا، دەربارەی کاک جەبار پرسیارم لە دکتور زریان و دکتور شوان و دکتور محەمەد ئەمین کرد،وتم من کاک جەبار بە یەک لەو سەرکردانەی ینک دەزانم کە زۆر پشتیوانی لە پزیشکان و خزمەتگوزاری تەندروستی دەکات، ئیوە رەئیتان چۆنە؟،هەمویان لە یەک کاتدا وتیان کاک جەبار لەگەڵ ئێمەشدا زۆر باشبوە و لە ئەنجامدانی کارەکانماندا هاوکاری کردوین، رەئی ئێمەش لەسەر کاک جەبار وەک تۆ وایە.\nساڵی ١٩٨٥ دوای درستبونەوەی شەری نێوان حکومەتی عراق و ینک،کاک جەبار بو بە بەرپرسی مەڵبەندی یەکی ینک،منیش بوم بە پزیشکی مەڵبەندی یەک،سەرەتا بنکەی تەندروستی مەڵبەند لە گوندێکی ناوچەی شارباژێر بو،دوای ماوەیەک نەخۆشخانەمان گواستمانەوە بۆ گوندی سێوسێنانی ناوچەی قەردەداخ،ئەو کاتەی کاک جەبار بەرپرسی مەڵبەند بو،نەخۆم و نە نەخۆشخانە، هیچ گیروگرفتمان نەبو،هەر پیویستیەکمان هەبایە بە زوترین کات بۆی جێبەجێدەکردین.\nدوای ئەنفال و کیمیاباران، لە گوندی قاسمەرەشی سەرسنور،سەردانی کاک جەبارم کرد،لەو کاتەدا لە مەکتەبی سیاسی کاری دەکرد،داوامکرد پێناسێکی پیشمەرگایەتیم بۆ دروستبکات،پێناسەکەی بۆ کردم، سەیرم کرد پلەی حزبی بۆ دانەناوم ،لە شوێنی پلە حزبیەکە نوسیویەتی دکتور،وتم کاک جەبار ئەی من لە حزبدا پلەم نیە،بۆچی لەسەر پێناسەکەت پلەت بۆ دانەناوم،وتی دکتور بەرزترین پلە دکتوریە تۆ دکتوری بەرزترین پلەت هەیە،ئتر من بێدەنگ بوم.\nدوای راپەرین لە ساڵی ١٩٩٥،رۆژێک سەردانی نەخۆشخانەی فێرکاری کرد و وتی دکتور لە نەخۆشخانەی فێرکاری سلێمانی قاوشی پێشمەرگەمان کردۆتەوە وەرە سەرپەرشتی بکە ،هەوڵئەدەم لە ئایندەدا بیکەم بە نەخۆشخانە،من ئەو کاتە لە روی سیاسیەوە گۆرابوم و ئەمجارە نەمتوانی بە گویی کاک جەبار بکەم،بەلام ئەو بە بێ منیش لەسەر پرۆژەکەی خۆی بەردەوام بو، قاوشەکەی کردەوە و دکتور محەمد ئەمینی( پێشمەرگەی) راسپارد تا سەرپەرشتی بکات،هەر بەردەوام بو تا ئەو قاوشەی کرد بە بنکەی تەندروستی و دواتر کردی بە نەخۆشخانەی شۆرش و دەزگای تەندروستی پێشەرگەی ئێستە .\nلە دەیەمین ساڵیادی کۆچی دوایی کاک جەباردا،هەزاران سلاو لە روحی عاشقانەی تێکۆشانی ئەوسەرکردەیەی گەلی کورد، سلاو لە ئیرادەی بەرز و کۆڵنەدانی کاک جەبار فەرمانی پێشمەرگەو سەرکردەی مرۆڤدۆست.\nدکتور فائیق گوڵپی


وه‌زیری كاروباری شه‌هیدان پێشوازی له سكرتێری پێشووی حزبی شیوعی ده‌كات\nئەمڕۆ دوو شه‌ممه ٥ی نيسانی ٢٠٢١ عه‌بدوڵڵا حاجی محمود، وەزيری كاروباری شەهيدان و ئەنفالكراوان، لە ديوانی وەزارەت پێشوازی لە تێكۆشەری دێرينی گەله‌كەمان دكتۆر كه‌مال شاكر، سكرتێری پێشووی حزبی شيوعی كرد.\nلە ديدارەکەدا تيشكخرايە سەر مێژووی پڕ لەسەروەری ميللەتەكەمان كەبووە هۆی هێنانە کایەی سيستەمی حوكمڕانی خۆماڵی.\nهەروەها بەگرنگيەوە باس لە یەكگوتاری و يەكڕيزی لايەنەكان كرا بۆپاراستنی دامودەزگا شەرعيیەكانی گەلی كوردستان كە بەرهەمی دەيان ساڵە لە قوربانيانيدان و ئةنفال و كيمياباران و زيندانيانی سياسی و تيكۆشانی تێکۆشەرانی ميللەتەكەمان.\nهه‌ر له دیداره‌كه‌دا جەخت لە دابینکردنی ماف و ئیمتیازاتی کەس وکاری شەهیدان و زیندانییانی سیاسی و قەرەبووکردنەوەی زیانلێکەوتووانی دەستی ڕژێمی پێشووی عێراق کرایەوە لەچوارچێوەی دەستووری هەمیشەیی عێراقدا .


رێگاي ئێوه ئابوري » ئەندامە ھێرشە‌کەرەکەی پەکەکە دەستگیرکرا\nکد خبر 2478\nئەندامە ھێرشە‌کەرەکەی پەکەکە دەستگیرکرا\nئەندامێکی په‌كه‌كه كه نۆ ساڵ له‌مه‌وبه‌ر له رێگای ته‌قاندنه‌وه‌ی ئۆتۆمبێلێكی بۆمبڕێژكراو هێرشی كرده سه‌ر شه‌قامی كومروڵار له ئه‌نقه‌ره ، له دیاربه‌كر ده‌ستگیر كرا.\nئه‌و ئەندامەی په‌كه‌كه كه نۆ ساڵ له‌مه‌وبه‌ر له رێگای ته‌قاندنه‌وه‌ی ئۆتۆمبێلێكی بۆمبڕێژكراو هێرشی كرده سه‌ر شه‌قامی كومروڵار له ئه‌نقه‌ره كه له ئاكامی هێرشه‌كه‌دا پێنج كه‌س گیانیان له‌ده‌ست دا و چه‌ندین كه‌سی دیكه برینداربوون؛ له دیاربه‌كر ده‌ستگیر كرا.\nبه‌ڕێوه‌به‌رایه‌تی گشتی ئاسایشی دیاربه‌كر رایگه‌یاند: دوای ئه‌وه‌ی بۆیان ئاشكرابوو كه تیرۆریستی په‌كه‌كه ئ. ئا. كه له ٢٠١١ له رێگای ته‌قاندنه‌وه‌ی ئۆتۆمبێلێكی بۆمبڕێژكراو هێرشی كرده سه‌ر شه‌قامی كومروڵار له ئه‌نقه‌ره كه له ئاكامی هێرشه‌كه‌دا پێنج كه‌س گیانیان له‌ده‌ست دا و چه‌ندین كه‌سی دیكه برینداربوون؛ بێ ئاگاداری باوكی له ماڵی باوكی خۆی شاردووه‌ته‌وه، ئۆپه‌راسیۆنێكیان ئه‌نجام داوه و ناوبراویان ده‌ستگیر كردووه.\nدواتریش ئ. ئا. راده‌ستی دادگا كرا. دادگاش بڕیاری ده‌ستبه‌سه‌ركردنی بۆ ئه‌و تیرۆریسته ده‌ركردووه.\nبرچسب ها : ئامەد , پەکەکە , تێرۆریست , کردەوە , کوژرا


یاسین موحەمەد: شرۆڤەی سایکۆلۆجی بۆ کارە دڕندانەکانی داعش\nئیان رۆبیرتسن وەرگێڕانی لە ئینگلیزییەوە: یاسین محەمەد لە کاتێکدا چەکدارەکانی دەوڵەتی ئیسلامی لە عێراق ء شام بە بیانووی بێباوەڕی بە هەزاران کەسیان سەربڕیوە و دەستیان بەسەر ژن ء منداڵیشیاندا گرتووە، زۆرێک لە خۆرئاوا پێیانوایە ئەمە دەرکەوتنی تەرزێکی بێوێنەیە لە دەمارگیریی ئیسلامی. پاش داگیرکردنی...\nهه‌ڵۆ به‌رزنجه‌یی: ناسیۆنالیزمی دوور مەودا\nلێکۆڵینەوەیەکی مەیدانی ـ ئۆنلاینی کوردانە، لە ئەڵمانیادا.... نووسینی:Uwe Hunger,Menderes Candan&Sascha Krannichو. لە ئەڵمانییەوە: هەڵۆ بەرزنجەییناسیونالیزمی دوورمەودا،بۆچوونێکی تری گەشەسەندووە، لە تیوریی ناسیونالیزمی (ئەندەرسۆن)،کە نەتەوە بە جڤاتێکی رامانکراو Imagind Community دادەنێت، لێرەدا خەڵکانی...\nرەزا شوان: دوو کورتە چیرۆکی کۆمیدی\n١ـ چیرۆکی ئاوێنە :لە وڵاتی هیندستاندا، لە سەردەمێکی کۆندا، پێاوێک لەگەڵ خێزانەکەیدا، لە کێڵگەیەکدا دەژیان .. هیچ کەسێکی ئەم خێزانە ئاوێنەیان نەبینی بوو .رۆژێک پیاوەکە لە کێڵگەکەیدا ئاوێنەیەکی خڕی بچکۆلەی گیرفان دەدۆزێتەوە .. کە سەیری ئاوێنەکەی کرد و .. وێنەکەی خۆی تێدا بینی .. وای زانێ ئەمە وێنەی باوکی...\nکه‌مال حه‌مه ڕه‌ش: سەرنووسەری گۆڤارە فەرەنسییەكە چی لەسەر كورد نووسیوە؟\nکورته وتارێکی نوسه‌ر و کاريکاتۆريستی فه‌ره‌نسی شارب به‌زمانێکی ئه‌ده‌بی ده‌يه‌وێت پشتگيری له گه‌لی کورد به‌تايبه‌تی به‌رخۆدانی کۆبانێ بکات و هێرش ده‌کاته سه‌ر دورويی هاوپه‌يمانان و ده‌ڵێت:" کورده‌کان به‌رگری له هه‌مومان ده‌که‌ن"" من کورد نيم وشه‌يه‌کی کوردی نازانم، توانام نيه ناوی ته‌نها نوسه‌رێکی...\nئاراس رەشید: هێزی پاراستنی شنگال خۆیان قایم کردوە، دەیکەن بە تۆرا بۆرایەکی تازە\nژنانی شەنگاڵ جەنگاوەرێکی ئازان لەهێزی پاراستنی شەنگاڵحیزبی کۆمۆنیستی کرێکاری پشتیوانی تەواوی خۆی بۆهێزی پاراستنی شەنگاڵ ڕادەگەیەنێت...الی الامام/ تایبەتهێزی پاراستنی سەربەخۆی شەنگاڵ ژمارەیان دەگاتە ٣٠٠٠ ئەندام، وحیزبە سیاسیە جیاجیاکان وکەسایەتی بێلایەن لەخۆی دەگرێت، وسنوری تایەفەگەری بەزاندوە، سەرەڕای...\nڕێباز حه‌مه جه‌زا: هونه‌ر له ڕوانگه‌ی (نیچه)دا\nله‌یادی ئه‌که‌مین ساڵیادی سه‌دساڵه‌ی وه فاتی فریدریک نیچه ( 25ئۆگه‌ستی 1900) ته‌نها وه‌ک سه‌رئه‌نجام بۆ ئه‌و پیاوه مه‌زنه وه ک  "أرنست هیمنگوای "له یه‌کێک له نامه‌کانیدا که بۆ هاوڕێیه‌کی نوسیوه ، به‌ر له‌وه‌ی ژیان له‌ده‌ست بدات ،ده‌ڵێت :"ژیانێکی جوان ژیاین به هۆی زۆر شته‌وه ".ده‌قه‌که :(نیچه...\nکاروان نەجات عومەر: كورده‌كانی سودان و كێشه‌ی كورد له سودان\nئه‌و كه‌سه‌ی ئه‌م وتاره ئه‌خوێنێته‌وه پێی وایه من گاڵته‌ئه‌كه‌م ، یان وائه‌زانێ من وه‌ك و ئه‌وان كوردم ،نه‌خێر ئه‌مه ڕاسته‌قینه‌یه من ده‌ێڵێم بۆكورده‌كانی وڵاتی سودان.ناونیشانێكی غه‌ریبه ئه‌گه‌ر بێت سه‌یری دوری جوگرافیای نێوان كوردستان و وڵاتی سودان بكه‌ی ناوچه‌یه‌كی دوره، به‌ڵام ئه‌و كوردانه‌ی...\nڕێباز حه‌مه جه‌زا: کۆمه‌ڵگه‌ی شارستانی: جۆرج سانتیانا.... له زانستی جوانییه‌وه بۆ هه‌ست کردن به جوانی\nنووسینی : قاسم جومعه ئاماده‌کردنی : ڕێباز محمد جزا سه‌ر هه‌ڵدانی جوانی یه‌که‌م جار ، ئاماژه‌یه بۆ شتێکی تازه ، مه‌به‌ست لێی خۆشه‌ویستی نیه بۆی وه‌کو زانراوه، به‌ڵکو دۆکترین" عقیده" یه‌کی تازه‌یه که‌گرنگی جوانی و ڕۆڵ و نرخ وبه‌راوردکردنیه‌تی به به‌های تر...وه‌له ڕووی جوانی یان جوانیه‌کانه‌وه...\nیاسین لەتیف: شۆڕشى ڕۆشنبیرى و ((هاوسەرەكەت))\nنوال السعداوى لە سەردانێكمدا بۆ چین لە (سیبتەمبەرى 2014) پرسیاری پێناسە كردنى شۆڕشى ڕۆشنبیریان لێ كردم ، گوتم بڕوام بە پێناسە كردنەكان نییە . وەكو پزیشك و نووسەرێك واى دەبینم ، بۆ نموونە تەندروستى یان چیرۆك بەوە دەست پێدەكات ئەو كاتەى پێناسەكانى پزیشكەكان و ڕەخنە گرەكان كۆتایى دێت . هەروەها شۆڕشى...\nجه‌عفه‌ری که‌ریمی: کۆمەڵایەتی و زانیاری: کۆمەڵگای ئاواڵاو ئازاد چۆنە؟\nسیستمی کۆمەڵکای ئاواڵا یەکەمجار لە لایان،،،هانری برگسون وپاشانیش لە لایەن کارڵ پووپر،،، فەیلە یسوفی ئۆتریشی وئینگلیزی،،،باس کراوە. لە کۆمەڵگای ئاواڵادا دەوڵەت یا دەسەڵات بەرپرسە، هەروەها ئەو دەسەڵاتە خاوەنی ،،میکانیزم یا بەڕێوەبەری،، سیاسی روون وئاشکرایە بە دوور لە دەمارگرژی.لایەنگرانی ئەو باوەڕە دەڵێن:ئەو...\nسابیر كەریم: لەگەڵ عەبدوڵڵا ئۆجەلان دا لە ئەسیناوە بەرەو نایرۆبی - بەشی چوارەم،كۆتایی\nوەرگێڕانی لە ئینگلیزییەوە ،سابیر كەریم عەلی ، چاوپێكەوتنێكی تایبەتە لەگەڵ ئەفسەری ھەواڵگری پێشووی گریك (ساڤاس كالینتریدیس) لەلایەن نورەدین وەیسی . 7 / 5 /2013Ekurd.net ساڤاس كالینتریدیس وتارنووسێكی سایتەكانە ، نووسەری وتاری تایبەتی ڕۆژانەیە ، وە ئەفسەری ھەواڵگری پێشووی...


کاتێک مرۆڤ لە دایک دەبێت مرۆڤێکی باشه یا خراپ | دەزگاى زارى کرمانجى\nکاتێک مرۆڤ لە دایک دەبێت مرۆڤێکی باشه یا خراپ\nئا: هۆژين شه‌وكه‌ت\nکاتێک مرۆڤ لە دایک دەبێت مرۆڤێکی باشه یا خراپ ، فریشتەیە یا شەیتان، سیگمۆند فرۆید دەڵێت، مرۆڤ خاڵییە لە مۆرال کاتێک دێتە ژیان، ئەرستۆ دەڵێت، رەوشت و مۆراڵ، شتێکە مرۆڤ بە درێژایی ژیانی فێری دەبێت، هەروەها ژان ژاک روسۆ و تۆماس هۆبز دوو نەیارترین بۆچوونیان لەو بارەوە هەیە. هۆبز دەڵێت، مرۆڤ بە خراپی و تووندووتیژی دێتە ژیان، پێویستی بە کۆمەڵگە و یاسا هەیە تا جڵەوی بکات، دواتر روسۆ دەڵێت، مرۆڤ بە پاکی و باشی لە دایک دەبێت، ئەوەی دووچاری خراپە و تووندووتیژی دەکات، ژینگە و کۆمەڵگەیە.\nزانکۆی هارڤارد، توێژینەوەیەکی کردووە و تێیدا منداڵانی تەمەن شەش مانگ، بەبێ ئەوەی بزانن چاودێریان دەکرێت، لە ژوورێک دانراون، دەرکەوتووە منداڵەکان لەگەڵ یەک باشن و خۆنەویستانە هاوکاری یەکتر دەکەن، دەکرێت مرۆڤ لەگەڵ لە دایکبوونی، هەڵگری هەندێک سیفەت و کەسایەتی بۆ ماوەیی بێت کە پەیوەندی بە جینەکانیەوە هەیە، بەڵام تا ئێستا ئەمە بە تەواوی نەسەلمێنراوە، تاكه شت كه ئاشكرايه ژینگە، کۆمەڵگە و پەروەردە کاریگەری گەورەیان لەسەر کەسایەتی مرۆڤ هەیە، كه کەسێکی باش بێت یا نا، له‌وانه‌شه مرۆڤ بە هەندێک غەریزەی جیاواز لە دایک ببێت و هۆکارە بۆ ماوەییەکان و سروشتی خۆی کاریگەری لەسەر کەسایەتیی دابنێن.


داهاتووی ناوچەکە بە دەست تورکیاوەیە - Mehr News Agency\n29 gelawêjê 2018 - 18:33\nNews Code 21314\nداهاتووی ناوچەکە بە دەست تورکیاوەیە\nسەرۆک کۆماری تورکیا ڕایگەیاند: پێم وایە لە سەروبەندی سەرکەوتنی نوێ داین و تورکیا داهاتووی ناوچەکەی بەدەستەوەیە.\nبە ڕاپۆرتی ئاژانسی هەواڵی مێهر لە ئەناتۆڵی، ڕەجەب تەیب ئەردۆغان سەرۆک کۆماری تورکیا ئەمڕۆ چوارشەممە بە وتنی ئەوەی کە دەست پێ ڕاگەیشتنی ئەو وڵاتە بە ئامانجەکانی ٢٠٢٣ی خۆی ، جگە لە ئەنقەرە داهاتووی تەواوی ناوچەکەش دروست دەکات، وتی: ئەمڕۆش لە سەر ئەو باوەڕەم کە لە سەروبەندی سەرکەوتنی نوێ داین.\nسەرۆک کۆماری تورلیا لە لێدوانێکدا لە ڕێوڕەسمی بەرز ڕاگرتنی ڕۆژی سەربەخۆیی و سەرکەوتنی تورکیا بە سەر یۆناندا لە ساڵی ١٩٢٢، درێژەی دا: بە هاورێیەتی کەسانێکەوە کە باوەڕەیان بە تورکیا هەیە، لە ئەو شەڕەدا سەردەکەوین.\nڕەجەب تەیب ئەردۆغان درێژەی دا: لە ١٥ ی جوولای نەتەوەی تورکیا دیسانەوەی بڕیاری خۆیانیان بۆ پاراستنی سەربەخۆیی و داهاتووی وڵاتەکەیان لە بەرانبەر بیری ستەمکاری و ئیمپریالیستی نیشان دا.\nئەمە لە حالێکدایە کە پێوەندی نێوان ئەنقەرە و واشنتۆن ماوەیەکە لە پرسگەلێکدا لەوانە کڕینی ئێس ٤٠٠ ی ڕووسیا لە لایەن تورکیا و ئازاد نەکردنی قەشە تۆمەتبارەکە بە هاوکاری لە کوودەتا شکست خواردووەکەی ١٥ ی جوولای ساڵی ٢٠١٦ لە ئەو وڵاتە ئاڵۆز بووە تا ئەو جێگایە کە ئەمریکا گەمارۆی بە سەر تورکیا دا سەپاندووە.


کۆدار – پەڕە 2 – پەژاک\n| ڕێکەوت: 06.05.2019\nمێژووی هەزاران ساڵەی کوردستان لێوانلێوە لە ئازار و ئازایەتی، لە خیانەت و خۆڕاگری، لە کوشتن و لە کۆڵنەدەری ...\nمێژووی هەزاران ساڵەی کوردستان لێوانلێوە لە ئازار و ئازایەتی، لە خیانەت و خۆڕاگری، لە کوشتن و لە کۆڵنەدەری. لە هەر شوێنێک کوشتن هەبووبێت، لەوێش گەلی کورد بەرگری لە خۆی کردووە. ئەم گەلە قەقنەس ئاسا دەیا ...


دوو سیمیناری زانستی لە پەیمانگای تەكنیكی دوكان بەڕێوەچوو – زانکۆی پۆلیتەکنیکی سلێمانی\nبەڕێوەبەرایەتی سەنتەری توێژینەوەی زانكۆی پۆلیتەكنیكی سلێمانی، دوو سیمیناری زانستی لە پەیمانگای تەكنیكی دوكان بۆ مامۆستایان و فەرمانبەران و خوێندكارانی پەیمانگاكە رێكخست.\nئەمڕۆ یەكشەممە ٢٣-٢-٢٠٢٠سەرۆكایەتی زانكۆی پۆلیتەكنیكی سلێمانی-بەڕێوەبەرایەتی سەنتەری توێژینەوەی زانكۆ بەهاوبەشی پەیمانگای تەكنیكی دوكان و بەئامادەبونی مامۆستایان و فەرمانبەران و خوێندكارانی پەیمانگا سیمیناری (أثر تفويض الصلاحيات علي كفاءة الجهاز الاداري في المؤسسات الحكومية ) لەلایەن م.رزگار حەمە رەشید سەرۆكی بەشی ژمێریاری پێشكەشكرا، كە تیایدا چەمكی تفويض و ئامانج و سوودەكانی باسكرد.\nسیمیناری دووەم بەهاوبەشی بەشی پەیوەندییە گشتییەكان و بەبازاڕكردن بۆ پ.ی.د.سامان حسێن سەرۆكی بەشی زانستە كۆمەڵایەتییەكان لە زانكۆی سلێمانی بەناونیشانی (پەیوەندییە نێودەوڵەتییەكان و كاریگەری لەسەر دۆزی كورد) رێخكرا، لە سیمینارەكەدا باس لە گرنگی و بەهێزی پەیوەندییە نێودەوڵەتییەكان لەسەرجەم گەلانی جیهان كرا، وە مێژووی پەیوەندییە نێودەوڵەتییەكان و شێوازی پەیوەندییەكان لە رابردودا تا سەردەمی جیهانگیری تاوتوێكرا.


ژنێکی بەرازیلی ماوەیەک بەر لە ئێستا هاوسەرگیریکردنی لەگەڵ بووکەڵەیەک ڕاگەیاند و ئێستا دەڵێت، کە منداڵیانبووە.\nژنە بەرازیلییەکە ناوی میرفۆن ڕۆشا مواریس-ە، تەمەنی 37 ساڵە، چیرۆکەکەی ئەوکاتە دەستپێدەکات کە دایکی بووکەڵەیەکی بۆ دروستدەکات، بەهۆی ئەوەی نیگەرانبووە لەوەی تەمەنی 37 ساڵە و هاوسەرگیریی نەکردووە.\nئەو ژنە بەرازیلییە دەڵێت، لە یەکەم بینینەوە بووکەڵەکەی خۆشویستووە و ناوی لێناوە “مارسێلۆ”، دواتر بڕیاری هاوسەرگیریی داوە لەگەڵیدا و ئاهەنگێکیان سازکردووە کە 250 کەس تێیدا ئامادەبوون، هەروەها مانگی هەنگوینیان لە ڕیۆ دی جانیرۆ بەسەربردووە.\nلە دوایین هەواڵدا سەبارەت بەو ژنە ڕایگەیاندووە، کە لەگەڵ مارسێلۆ بوون بە خاوەنی منداڵێک، منداڵبوونێکی ئاسان و بێ ئازار بووە، هەروەها ناویان لێناوە مارسێلینۆ.\nدەشڵێت، “ئەوەی زۆر بێزارم دەکات ئەوەیە خەڵک پێمدەڵێن ئەوە ساختەیە”.\n“پیاوی چەماوە”.. چیرۆكی ئەو كەسەی 28 ساڵ نەیتوانی ڕاست بوەستێت\nکەسێک کە ناوی لێنراوە “پیاوی چەماوە” بۆ ماوەی 28 ساڵ نەیتوانی ڕاست بوەستێت، دواجار ڕزگاری بوو پاش ئەوەی…\nلەسەر تاقیكردنەوەی چۆكلێتێك خاوەن دوكانێكی چەرەسات كوژرا\nلە یەكێك لەشارەكانی ڕۆژهەڵاتی كوردستان کڕیارێک و خاوەن دوکانێک، لەسەر خواردنی چۆکلێت دەبێتە شەڕیان و کڕیارەکە بە چەقۆ…


Diplomatic Magazine | کۆمسیۆن لە دادگای فیدراڵی سکاڵای لەسەر سەلیم جبوریی تۆمار کرد\nداوای هەڵوەشاندنەوەی دانیشتەکەی ٦ی حوزەیرانی پەرلەمانی عێراق دەکەن\nو: ڕێژین کوێخا\nئەنجومەنی باڵای کۆمسیۆنی هەڵبژاردنەکانی عێراق سکاڵای لەسەر سەلیم جبوریی سەرۆکی پەرلەمانی عێراق تۆمار کردووە، بەهۆی ئەوەی پەرلەمان هەمواری یاسای هەڵبژاردنەکانی کردوە و لە سکاڵاکە ئەو کارەی وەک سەرپێچیەکی دەستوریی و یاسایی وەسف کردووە، سکاڵاکەش، لە لایەن مەعەن هیتاویی سەرۆکی ئەنجومەنی کۆمسیارانی کۆمسیۆنەوە سکاڵاکەی لە دادگای باڵای فیدراڵی لە دژی سەلیم جبوریی تۆمار کردووە.\nهیتاویی لە سکاڵاکەدا باسی ئەوەی کردووە، لە بەرواری ٦ی حوزەیرانی ٢٠١٨ پەرلەمانی عێراقی یاسای هەموارکردنەوەی سێیەمی یاسای هەڵبژاردنەکانی پەرلەمانی عێراقی (یاسای ژمارە ٤٥ی ساڵی ٢٠١٣) دەرکرد لە رۆژی دەنگدانیش لەسەری کەوتە بواری جێبەجێکردنەوە، ئەوەش سەرپێچی دەستور و یاسایە بۆیە تانەی لێ دەدەین.\nبەپێی ئەوەی لە سکاڵاکەدا هاتووە، هیتاویی دەڵێت ئەم یاسایە لە دانیشتنێکی نائاسایی پەرلەمان کە لە بەرواری ٢٨ی ئایاری ٢٠١٨ گرێدراوە دەرکراوە، کە دانیشتنەکە بە کراوەیی هێڵراوەتەوە تاوەکو ئەوکاتەی دەنگ لەسەر یاساکە دراوە لە ٦ی حوزەیرانی ٢٠١٨، ئەوەش سەرپێچیەکی ئاشکرا و روونە لە مادەی ٨/ یەکەمی دەستوری عێراق.\nسەرۆکی ئەنجومەنی کۆمسیارانی لە سکاڵاکەیدا بۆ دادگای باڵای فیدراڵی ئاماژەی بەوە کردووە، یاسای هەمواری سێیەمی یاسای هەڵبژاردنەکان نەنێردراوە بۆ سەرۆکایەتی کۆمار و لە رۆژنامەی فەرمی وڵات بڵاونەکراوەتەوە تاوەکو بخرێتە بواری جێبەجێکردنەوە، بۆیە ناکرێت لە بەرواری دەنگدان لەسەری و لە ٦ی حوزەیرانەوە بخرێتە بواری جێبەجێکردن بەبێ ئەوەی لە لایەن سەرۆک کۆمارەوە پەسەند کرابێت.\nهیتاویی لە سکاڵاکەیدا بۆ دادگای باڵای فیدراڵی ئاماژەی بەوە کردووە، یاسای هەمواری سێیەمی یاسای هەڵبژاردنەکان نەنێردراوە بۆ سەرۆکایەتی کۆمار و لە رۆژنامەی فەرمی وڵات بڵاونەکراوەتەوە تاوەکو بخرێتە بواری جێبەجێکردنەوە، بۆیە ناکرێت لە بەرواری دەنگدان لەسەری و لە ٦ی حوزەیرانەوە بخرێتە بواری جێبەجێکردن بەبێ ئەوەی لە لایەن سەرۆک کۆمارەوە پەسەند کرابێت.\nسەلیم جبوریی و مەعەن هیتاویی ـ ٢٠١٨.٢.٢٥\nهیتاویی جەختی کردووەتەوە، کە دەسەڵاتی یەکلاکەرەوە بۆ چارەسەرکردنی کێشە و ناکۆکییەکانی هەڵبژاردن تەنها کۆمسیۆنی هەڵبژاردنەکانە، هەروەک دادوەر رێگەی پێنادرێت لە پاڵ ئەرکەکەیدا کە دادوەرییە ئەرکێکێ دیکەی یاسایی یان جێبەجێکردن بگرێتە ئەستۆ، ئەو کارە پێچەوانەی ئەرکی سەرەکییانە.\nبەپێی سکاڵاکەی مەعەن هیتاویی، "وەستاندنی کاری ئەندامانی ئەنجومەنی کۆمسیاران کە لە مادەی دووەمی یاسای هەمواری هەڵبژاردنەکان هاتووە، پێچەوانەی دەقی مادەی ٦١ی دەستورە کە رێوشوێنەکانی وەرگرتنەوەی متمانەی لە سەرۆکی دەستە سەربەخۆکان رێکخستووە، بۆیە وەستاندنی کاری کۆمسیاران پێچەوانەیە بە ئەحکامەکانی مادەی (٦١/هەشتەم/ هـ) ی دەستور".\nهیتاویی لە سکاڵاکەیدا، باسی لە راپۆرتەکەی لیژنەی وەزاریەکەی ئەنجومەنی وەزیران کردووە کە نێردراوە بۆ پەرلەمان کە پێچەوانەی دەستور و یاسایە، بەشێوەیەکی وورد و جدیش لێکۆڵینەوە نەکراوە لە بابەتی بانگەشەکانی ساختەکاریی لە هەڵبژاردن، لێکۆڵینەوە و پشکنیانیان لە یەک وێستگەدا نەکردووە، یان یەک سندوقی دەنگدانیان نەکردووەتەوە و سەیری هیچ فۆرمێکی دەنگدانیان نەکردووە، یان سەک سەردانی ئۆفیسی کۆمسیۆنیان نەکردووە بۆ لە نزیکەوە ئاگاداربوون لە ئالیەتەکانی داخڵ کردن و جیاکردنەوەی دەنگەکان، بەڵکو لەبری هەموو ئەو رێوشوێنانە پشتی بەستووە بە راسپاردەکانی ئەو راپۆرتە و هەندێ لە کاندیدە دەرنەچووەکان، ئەوان هیچ بەڵگەیەکی مادی و مەعنەوییان لەسەر حاڵەتی ساختەکاریی و دەستکاریکردنی ئەنجامەکانی هەڵبژاردن.\nمەعەن هیتاویی لە کۆتایی سکاڵاکەیدا داوای لە دادگای باڵای فیدراڵی کردووە حوکم بدات لەسەر نادەستوریی بوونی یاسای هەمواری سێیەمی یاسای هەڵبژاردنەکانی پەرلەمانی عێراقی ساڵی ٢٠١٣.


فوئاد عه‌لیکۆ ، ئه‌ندامی بیرۆی سیاسی پارتی یه‌کێتی کوردی سوریا بنکه له قامیشلو ده‌ڵێت پێی وایه ده‌شێت سه‌رۆکی سوریا به فشاری ڕوسیا ئه‌و بڕیاره‌ی دابێت و پێشتریش په‌یمانی زۆری له‌و شێوه‌یه‌ی داوه وه‌ک ئه‌و په‌یمانانه‌ی به کۆمکاری عه‌ره‌بی دا و هیچیانی جێبه‌جێنه‌کرد، هه‌ر بۆیه وه‌ک به‌ڕێز عه‌لیکۆ ده‌ڵێت ئێستاش له‌و بڕوایه‌دا نییه سه‌رۆکی سوریا وابه‌سته‌ی په‌یمانه‌که‌ی بێت بۆ کوفی ئه‌نان.\nله میانه‌ی گفت و گۆکه‌یدا له‌گه‌ڵ به‌ڵێن ساڵح ، فوئاد عه‌لیکۆ ئاماژه‌ش به‌وه ده‌کات له‌م یه‌ک دوو ڕۆژه‌ی ڕابردوودا هه‌ندێک گۆڕانکاری له هه‌ڵوێسته‌کانی ئه‌نجومه‌نی نیشتیمانی سوریادا هاتوونه‌ته ئاراوه و ئه‌مه‌ش ده‌شێت وابکات هه‌ندێک له لایه‌نه‌کانی کوردی سوریا بگه‌ڕێنه‌وه ناو ئه‌نجومه‌نی نیشتیمانی سوریا.\nده‌توانن له ڕێی کلیککردنی ئه‌و فایله ده‌نگیه‌ی سه‌ره‌وه‌ی ده‌سته چه‌پ گوێبیستی ته‌واوی وتووێژه‌که بن که ماوه‌که‌ی 6:10 خوله‌که.


وایه کاکه سه‌رده‌شت نه بارزانی و نه که‌سی ئه‌وان خودا نین » KadirShorsh\n« هه‌لبژرادنی ئێراق: لاوازی و بێتوانایی کورد له رابردوودا و ئه‌گه‌ری وه‌رچه‌رخان | ئازادی ده‌ربڕین و سنوره‌کانی »\nئه‌وه‌ی سه‌رده‌شت گوتوویه‌تی له ولاته ئازاده‌کاندا ده‌چێته خانه‌ی ئازادی ده‌ربرینه‌وه و رۆژانه له به‌رنامه‌ی ته‌له‌ڤزیۆنی و که‌ناڵه‌کانی دیکه‌دا زۆر له‌وه زیاتر به سه‌رۆک، که‌سوکاری سه‌رۆک و ده‌روبه‌ره‌که‌ی یا که‌سایه‌تییه ده‌سه‌ڵاتدار یا ده‌وله‌مه‌نده‌کان ده‌گوترێت. گاڵته به‌م که‌سانه ده‌کرێت و ره‌خنه‌ی کۆمیدی و گالته‌ئامێزیان ئارسته ده‌کرێت .. هه‌ر بۆ نمونه سه‌یری به‌رنامه‌ی ئه‌مه‌ریکی Late Show یا The Tonight Showیا به‌رنامه‌کانی دیکه‌ی له‌م شیوه‌یه له ئه‌مه‌ریکا و وڵاتانی دیکه‌ی ئه‌وروپادا بکه‌ن، ئه‌وجا بۆمان ده‌رده‌که‌وێ که سه‌رده‌شتی گیانگه‌ش ویستوویه‌تی ئه‌م رێگایه بۆ ئاراسته‌کردنی ره‌خنه‌کانی بگرێته‌به‌ر.\nرفاندنی رۆژنامه‌وان و خوێندکاری زانستگه سه‌رده‌شت عوسمان، به رۆژی روناک وه‌کو ده‌ڵێن له‌به‌رچاوی ئاسایش له‌به‌رده‌م زانستگه‌دا له هه‌ولێرله رۆژی 4 مای 2010 دا، پاشان کوشتنی و فرێدانی ته‌رمه‌که‌ی له شوێنێکی موسڵدا له رۆژی 6ی مای 2010 دا، ئاماژه به‌وه ده‌کات که ئه‌م ده‌سته چه‌کداره‌ی به‌م کاره هه‌لساون، ده‌سه‌ڵاتی ره‌هایان هه‌بووه و که‌س نه‌یتوانیووه پێشیان پێ بگرێت، بۆیه توانیوانه ئه‌م تاوانه ئه‌وها به رۆژی روناک و بێمنه‌ت ئه‌نجام بده‌ن. له خه‌ڵکی کوردستان ئاشکرایه ده‌سه‌ڵاتی ره‌ها له باشوری کوردستاندا لای کێن. بۆیه سه‌یر نییه که زۆر له گومانه‌کانی خه‌ڵک هێما بۆ چه‌کداره‌کانی سه‌ر به بنه‌ماله‌ی بارزانی ده‌که‌ن.\nله‌باره‌ی تاوانه‌که‌وه ئاسایش هیچ ناڵێت و وه‌ڵامی پرسیار ناداته‌وه. د. دلاوه‌ر مینسته‌ری په‌روه‌رده کێشه‌که له کۆڵ خۆی ده‌کاته‌وه و ده‌لێ دۆسیه‌که لای مینسته‌ری ناوخۆیه. د. به‌رهه‌م سه‌رۆکی ده‌سه‌ڵاتی به‌رێوه‌بردن دوو رووداوی هه‌ولێر و سلێمانی ده‌خاته ژێر یه‌ک جۆری تاوان و تێکه‌ڵیان ده‌کات، ده‌ڵێ، “گه‌ڕان به‌دوای بكوژانی ئه‌و دوو رووداوه به وردی ده‌ستی پێكردووه، به هه‌وڵی هێزه‌کانی ئاسایش هه‌ندێ سه‌ره‌داومان ده‌ست که‌وتووه”.\nپێشتر سه‌باره‌ت به کوشتنی نوسه‌ر و رۆژنامه‌وان سۆرانی مامه حه‌مه سیناریۆیه‌کی له‌م شێوه‌یه دروستکرا و به‌ڵێندرا که تاوانبارن بدۆزنه‌وه، به‌ڵام هه‌ر گوتن بوو و هیچ نه‌کرا. به‌رد له‌سه‌ر فایله‌که‌دا داندرا و بێده‌نگی له تاوانه‌که کرا. سه‌باره‌ت به تاوانه‌که و تاوانکاران به‌پێی به‌لگه‌کان گومان له هێزه‌کانی سه‌ر به‌ده‌سه‌ڵات کرا.\nتیرۆرکردنی سه‌رده‌شت، رفاندن و تیرۆرکردنی ئاسایی نییه، بۆیه ناکرێ وه‌کو که د. به‌رهه‌م وایلێده‌کات ئه‌م تاوانه بخرێته خانه‌ی رفاندنی دیکه‌ی تاوان، که له‌لایه‌ن ده‌سته‌ی جه‌رده و تیرۆرستانه‌وه ئه‌نجام ده‌درێن. سه‌رده‌شت شتی نوسیووه و  له‌سه‌ر نوسینه‌کان هه‌رره‌شه له‌و کراوه. ئه‌و دژی خێزانی ده‌سه‌ڵاتداری نوسیووه و له لایه‌ن خه‌ڵکی نه‌ناسراوه‌وه هه‌ره‌شه‌ی کوشتنی لێکراوه، که به‌ئه‌گه‌ری زۆر و به‌پێی گوتنه‌کان ئه‌و که‌سانه‌ی هه‌ره‌شه‌که‌یان کردووه به خێزانی ده‌سه‌ڵاتداره‌وه به‌ندن. پاشان که‌سێک له‌به‌رچاوی هێزه‌کانی ئاسایش و له‌به‌رده‌م زانستگه‌دا برفێندرێت، ئاسایش ده‌توانێ له چی ئه‌و تاوانه بکۆلێته‌وه؟! له کاتێکدا ئاسایش خۆی له ئاست ئه‌م هێزه‌دا بێده‌سه‌ڵاته.\nوه‌کو زۆری دیکه نازانم کێ له پشتی تاوانه‌که‌یه و کێ به تاوانه‌که هه‌لساوه، راسته به‌لگه و گوتنه‌کان ئاماژه به چه‌کداره‌کانی سه‌ر به خێزانی ده‌سه‌لاتدار ده‌که‌ن، به‌ڵام بێ سه‌لماندن وه‌لامه‌کان نادیارن. ئه‌گه‌ر خێزانی ده‌سه‌لاتدار له پشتی ئه‌و تاوانه‌دا بن، تا ئه‌و ده‌سه‌لاته هه‌بێ هه‌رگیز تاوانباران ئاشکرا ناکرێن و ئه‌م تاونه‌ش به‌ده‌ردی ئه‌وه‌ی سۆرانی گیانگه‌ش ده‌چێت.\nبه‌ڵام ئایا سه‌رده‌شت چی گوتووه و چی نوسیوه؟ ئایا ئه‌و سنوری ئازادی ده‌ربرینی به‌زاندووه؟\nسه‌رده‌شت له چه‌ند نوسینیدا “من عاشقی کچه‌که‌ی بارزانیم“، “نه سه‌رۆک خوایه نه کچه‌که‌ی” ره‌خنه‌ی کۆمیدیانه له خودی سه‌رۆکی هه‌رێم و خێزانه‌که‌ی ده‌گرێت. گومان له‌وه‌دایه سه‌رده‌شت ئه‌م کچه‌ی بارزانی هه‌ر دیتبێت، هه‌روه‌کو زۆر سه‌خته ژن و کچه‌کانی بنه‌ماڵه‌ی ده‌سه‌ڵاتداری بارزانی ببیندرێن. سه‌رده‌شت گاڵته‌ئامێزانه و ئایرۆنیانه ده‌یه‌وێ شورای ئه‌ستوری به پاسه‌وان ده‌وردراوی ماڵی سه‌رۆک له قوله‌ی سه‌ری ره‌شدا ببه‌زێنێ و بچێته ناو ماڵه‌که‌ی، پاشان کۆمیدیانه هه‌ندێ پله و پایه به‌سه‌ر خۆی و که‌سوکاره‌که‌ی خۆیدا هه‌روه‌کو سه‌رۆکی هه‌رێم کردویه‌تی و ده‌یکات دابه‌ش بکات. نوسه‌ر توره‌یی و بێزاری خۆی له ئاست گه‌نده‌ڵی و سته‌می مافیایی و فیودالانه‌ی سه‌رۆک و که‌سوکاره‌که‌ی به‌م شێوه‌یه ده‌رده‌برێت، هاتووه کۆمیدیانه ره‌خنه ده‌گرێت، کار و کرده‌وه‌کانی خێزانی ده‌سه‌ڵاتدار ده‌داته به‌ر ره‌خنه و تانه.\nله‌به‌رئه‌وه‌ی مه‌سعود بارزانی، برا و برازا و کوره‌کانی و که‌سوکاره‌کانیان هه‌مووی ده‌سه‌ڵاتدارن و ده‌سه‌ڵاتی یه‌که‌من له باشوری کوردستاندا، هه‌روه‌ها گه‌لێ له کاروکرده‌وه‌کانیان په‌یوه‌ندیان به به‌رژه‌وه‌ندی گشتی خه‌ڵکی کوردستانه‌وه هه‌یه، مافی خه‌ڵکه له‌سه‌ر ورد و درشتی کار و هه‌نگاوه‌کانیان گوتنی هه‌بێت. مافی خه‌ڵکه گوتن له‌سه‌ر ژیانی تایبه‌تیان بکات، به گالته و زمانی ئایرۆنیانه په‌نجه بۆ کار و کرده‌کانیان درێژکات. ئه‌مه بۆ تاله‌بانی و ده‌سه‌لاتی ئه‌وانیش یا هه‌ر ده‌سه‌ڵاتێکی دیکه هه‌روایه. چونکه له‌م بارانه‌دا ئه‌و که‌سانه که‌سایه‌تی گشتین و ژیانی تایبه‌تیان له گه‌لێ لایه‌نه‌وه به به‌رژه‌وه‌ندی گشتیه‌وه به‌نده.\nسه‌باره‌ت به ده‌سه‌لاتدارانی کورد و کار و کرده‌وه‌کانیان، مافی خه‌ڵکه بپرسێت: ئه‌م هه‌موو ده‌وڵه‌مه‌ندیه له کوێ هات؟ ئه‌م هه‌موو زه‌وی و ریزه خانوو و کارگه‌یه له کوێ هات؟ ئه‌م ده‌سه‌تبه‌سه‌رداگرتن و تاڵانه بۆچی؟ داگیرکردنی زه‌وی و دێهات و شار له به‌رچی؟ پاوانی سامانی سروشتی کوردستان بۆچی؟ ئه‌م رفاندن و راکێشان و ئازاردان و له‌ناوبردنه بۆچی؟ زیندانی تایبه‌ت به چ مافێک؟ کۆیله‌کردنی خه‌ڵک تاکه‌ی؟ پاوانی بازاری کوردستان بۆچی؟ ئه‌م هه‌موو پله‌وپایه به چ مافێک؟ ئه‌م جوداکارییه بۆچی؟ ئه‌م سه‌رۆک و پارتپه‌رستییه بۆچی؟ خۆبه‌رزکردنه‌وه به‌سه‌ر خه‌ڵکدا به چ مافێک؟ ئه‌م هه‌موو هێزه چه‌کداره تایبه‌ته بۆچی؟ ئه‌م خزمخزمێنه‌یه به چ مافێک؟ چاوپۆشێ له دزی و گه‌نده‌ڵی که‌سانی ده‌سه‌ڵاتدار تاکه‌ی؟ ساخته‌کاری له هه‌لبژاردن بۆچێ؟ به‌زۆر خۆسه‌پاندن به‌سه‌ر ده‌سه‌لاتدا به چ مافێک؟ ژیاندنه‌وه‌ی سیسته‌می ده‌ره‌به‌گی و فیودالی بۆچی؟ کۆنه‌پارێزکردن و نه‌زانهێشتنه‌وه‌ی خه‌ڵک بۆچی؟ به‌هێزکرن و بره‌ودان به ده‌سه‌ڵاتی ئایین و مه‌لاکان بۆچی؟ چه‌وساندنه‌وه‌ی ژنان له‌ژێربه‌زه‌یی نۆرمه کۆنه‌پارێز و ئیسلامیه‌کان تاکه‌ی؟ پاراستنی پیاوکوژان و ژنکوژان بۆچی؟ خه‌ساندنی کۆمه‌ڵگه بۆچی؟ موچه‌ی موفته و بره‌ودان به ته‌مبه‌لی و ته‌وه‌زه‌لی خه‌ڵک بۆچێ؟ نه‌هێشتن و نابوتکردنی به‌رهه‌مه ناوخۆییه‌کان بۆچی؟ هێنانی خواردنی به‌سه‌رچوو و ده‌رخواردانی خه‌ڵک به‌م ژاره به چ مافێک؟ بازرگانی له‌گه‌ڵ دوژمنانی کورد له‌سه‌ر پشتی کورد به چ مافێک؟ ده‌ستله‌ملانێی سه‌دام و کوره‌کانی بۆچی؟ ده‌ستله‌ملانێی تورکیا و ئێرانی داگیرکه‌ر بۆچی؟ کوردکوژی بۆچی؟ به‌عه‌ره‌بکردن و به‌تورککردنی به‌ها نه‌ته‌وه‌یی و که‌لتوریه‌کانی کورد بۆچی؟ رێگه‌دان به تورک و بازرگانه گه‌نده‌ڵه‌کانیان و قه‌ڵه‌وکردنیان له کوردستاندا له‌سه‌ر پشتی کورد بۆچی؟ هێنانی عه‌ره‌ب و خه‌ڵاتی عه‌ره‌ب له‌سه‌ر پشتی کورد بۆچێ؟ ڕزگارکردن و په‌نادانی تاوانباران و ئه‌نفالچیان بۆچی؟ ناپاکی نیشتیمانی تاکه‌ی؟ دوو ده‌سه‌لاتی تاکه‌ی؟ لکانده‌وه‌ی کوردستان به ئێراق بێ پرسی خه‌لکی کوردستان بۆچی؟ کوا سیسته‌می فیدرالیتان؟ سڕبوونی کێشه‌ی که‌رکوک و ناوچه دابرێندراوه داگیرکراوه‌کان بۆچی؟ گریان بۆ ئێراقی ئه‌نفالچی له بری چی؟ سه‌ردانه‌واندن بۆ ده‌سه‌ڵاتدارانی تورک و عه‌ره‌ب و فارس بۆ چی؟ به‌لێنی بۆش و درۆ تاکه‌ی؟\nسه‌رانی ده‌سه‌لاتدار له هه‌موو ئه‌و پرسیارانه به‌رپرسیاریان که‌م یا زۆر، راسته‌وخۆ یا ناراسته‌وخۆ هه‌یه. ئه‌مانه و ده‌یان و سه‌دان پرسیاری دیکه هه‌ن ده‌بێ بکرێن، مافی خه‌ڵکه سڵیان لێنه‌که‌نه‌وه و به‌رووی ده‌سه‌ڵاتداریاندا بده‌نه‌وه. مافی خه‌ڵکه هه‌روه‌سته له‌به‌رامبه‌ر سته‌م و ناره‌واییه‌کاندا بکه‌ن و به‌دوای وه‌لامی نیگه‌رانی و بێزاریه‌کانی خۆیاندا بکه‌ون.\nسه‌رده‌شت هاتووه تۆزقالێک له ناره‌واییه‌کان که وێنه‌ی به‌شێکی بچوکی ئازاره‌کانی خه‌ڵکه بێزاره‌که ده‌که‌ن له گۆشه‌یه‌کی بچوکی رۆژنامه و سایته‌کاندا به‌شێوه‌ی خه‌ونێکی ئایرۆنیانه ده‌رده‌برێت. به‌پێی گوتنه‌کانی سه‌رده‌شت خۆی، داروده‌سته تۆقێنه‌ره‌کانی مه‌سعود بارزانی به‌مه به‌په‌له‌قاژه ده‌که‌ون و ده‌ست به هه‌ره‌شه‌ی کوشتنی ئه‌و ده‌که‌ن. دیاره مه‌سعود بارزانی هه‌میشه ده‌ڵێ یاسا سه‌روه‌ره!؟ ئه‌م گوتنه بنچینه‌یه‌کی راستی نییه، چونکه دادگا و کانون له ئاست سه‌رۆک و داروده‌سته‌کانیدا هیچ نرخێکیان نییه.\nبه‌لام ئه‌گه‌ر له کوردستاندا کانونی ره‌وا وه‌کو له وڵاته ئازاده‌کاندا هه‌یه هه‌بوایه، که‌سی ره‌خنه‌لێگیراو یا هێرشبۆسه‌رکراو ده‌هات په‌نای بۆ دادگا و رێگا کانونیه‌کان ده‌برد، ئه‌وسا دادگا له‌رێگه‌ی پرۆسه‌یه‌کی ره‌وای کانونیانه‌دا بڕیاری ده‌دا که ئایا ئه‌و که‌سه پێشێلکاری کردوه و ئازادی که‌سێکی دیکه‌ی شکاندوه، ئه‌گه‌ر پێشێلی کانونی کردبێت به پێی کانون سزاکه‌ی دیار ده‌کرێت.\nئه‌وه‌ی به‌رامبه‌ر به زه‌رده‌شت کراوه، تاوانێکی بێئه‌ملاوئه‌ولایه. هه‌ر ته‌نها سزادانی بکه‌رانی تاوانه‌که چاره‌سه‌ر نییه، به‌ڵکو پێویسته ئه‌وانه‌ی له پشتی بڕیاره‌که‌وه‌ن سزا بدرێن. ئه‌وجا ئه‌و که‌سه مه‌سعود بارزانییه، مه‌سرور بارزانییه یا کێیه گرنگ نییه. ئه‌گه‌ر گومانه‌کان راست بن و چه‌کداره‌کانی ده‌سه‌ڵات ئه‌م تاوانه‌یان ئه‌نجام دابێت، گه‌یشتن به دادوه‌ری له ئه‌مرۆی کوردستاندا له‌ژێر سایه‌ی ئه‌م ده‌سه‌ڵاته‌ی که هه‌یه ناکرێت و تا ئه‌و ده‌سه‌ڵاته‌ش مابێت ناکرێت. ئه‌و ده‌سه‌ڵاتدارانه تاوانی له‌مه زۆر گه‌وره‌تریان ئه‌نجام داوه که تائێستا بۆیان چۆته‌سه‌ر، چونکه تائێستا خۆیان له‌سه‌رووی کۆمه‌ڵگه و ده‌زگا و دامه‌زراوه‌کانی ستات دان.\nئه‌وه‌ی سه‌رده‌شت گوتوویه‌تی له ولاته ئازاده‌کاندا ده‌چێته خانه‌ی ئازادی ده‌ربرینه‌وه و رۆژانه له به‌رنامه‌ی ته‌له‌ڤزیۆنی و که‌ناڵه‌کانی دیکه‌دا زۆر له‌وه زیاتر به سه‌رۆک، که‌سوکاری سه‌رۆک و ده‌روبه‌ره‌که‌ی یا که‌سایه‌تییه ده‌سه‌ڵاتدار یا ده‌وله‌مه‌نده‌کان ده‌گوترێت. گاڵته به‌م که‌سانه ده‌کرێت و ره‌خنه‌ی کۆمیدی و گالته‌ئامێزیان ئارسته ده‌کرێت، درۆکانیان سپی ده‌کرێنه‌وه، ئاماژه به ناره‌واییه‌کان ده‌کرێت هتد.. هه‌ر بۆ نمونه سه‌یری به‌رنامه‌ی ئه‌مه‌ریکی Late Show یا The Tonight Showیا به‌رنامه‌کانی دیکه‌ی له‌م شیوه‌یه له ئه‌مه‌ریکا و وڵاتانی دیکه‌ی ئه‌وروپادا بکه‌ن، ئه‌وجا بۆمان ده‌رده‌که‌وێ که سه‌رده‌شتی گیانگه‌ش ویستوویه‌تی ئه‌م رێگایه بۆ ئاراسته‌کردنی ره‌خنه‌کانی بگرێته‌به‌ر. دیاره ئه‌ویش ئاگاداری ئه‌وه‌بووه که له‌م وڵاتانه‌دا ئازادی و دیموکراسی هه‌یه و له کوردستاندا ئه‌م چه‌مکانه هه‌ر ناون، به‌ڵام نه‌ترسی ئه‌و وایکردووه له پێوستبوونی ده‌ربرینیان بگات، سڵنه‌کاته‌وه و ده‌ریان ببرێت.\nمه‌سعود بارزانی و زۆر له به‌رپرسانی ده‌سه‌لات له گه‌لێ بۆنه‌دا هه‌ره‌شه‌یان له پێنوسه ره‌خنه‌گره‌کان کردووه. هه‌روه‌کو که‌سانی دیکه له رابردوودا له‌م چوارچێوه‌یه‌دا ئازاردراون یا تیرۆرکراون. بۆیه هه‌ره‌شه‌ی راسته‌وخۆی ده‌سه‌ڵاتدارن فاکته‌رێکی دیکه‌یه که گومان ده‌خاته‌سه‌ر ئه‌وان له‌م تاوانه‌دا. فاکته‌کانی په‌یوه‌ستدار به‌م بابه‌ته که بڵاوکراونه‌ته‌وه و ده‌گوترێن واده‌که‌ن که هێزه‌کانی سه‌ر به بنه‌ماڵه‌ی بارزانی ده‌سه‌لاتدار وه‌کو گومانلێکراوی یه‌که‌م سه‌یر بکرێن.\nله‌ناوبردنی سه‌رده‌شت له‌سه‌ر نوسینه‌کانی تاوانێکه جارێکی دیکه پیشاندنانی سنورداریی و به‌رته‌نگی ئازادی گوتن و ده‌ربرینه له باشوری کوردستاندا، جارێکی دیکه پیشاندانی بوونی سه‌روه‌ریی کانونی مافیایی خێزانی ده‌سه‌لاتدار له کوردستاندا ده‌خاته‌روو، جارێکی دیکه نابوتی و په‌ککه‌وته‌یی کانون و دادگا له ئاست ده‌سه‌ڵاتداردا له وڵاتدا پیشان ده‌دات، جارێکی دیکه سنوری سوری ده‌سه‌ڵاتی نادیموکراسی پیشان ده‌دات.\n8 ی مای 2010\nیەک سەرنج بۆ “وایه کاکه سه‌رده‌شت نه بارزانی و نه که‌سی ئه‌وان خودا نین”\n1. hewa raoof\nsaid on 2011-01-24 لە 11:06 ناو\nhi i agree with u,


چه‌ند دێڕێكی كورت بۆ یادی مامۆستا ئه‌كره‌م – سه‌رده‌م\nچه‌ند دێڕێكی كورت بۆ یادی مامۆستا ئه‌كره‌م\nنوسینی: سۆزان جەمال\nله ساڵی 2009 دا، له ڕۆژێكی وه‌ك ئه‌مڕۆدا، 8 ی مارس، ته‌نیا چه‌ند سه‌عاتێك به‌رله‌وه‌ی سه‌فه‌ر بكه‌یت، وه‌ك عاده‌تی هه‌موو ساڵێكت، به بۆنه‌ی ڕۆژی جیهانی ژنه‌وه، نامه‌یه‌كی پیرۆزباییت بۆ ناردم، ئه‌و ڕۆژه وه‌ك هه‌موو ساڵێ، كاك شێركۆ بێكه‌س وه‌ك ڕێزلێنان له ژن كردبووی به پشووی ڕه‌سمی له ده‌زگا، بۆیه ئه‌و ڕۆژه به‌یانییه‌كه‌ی نه‌مبینیت، له كاتێكدا دڵنیا دڵنیا بووم، سه‌عات چواری عه‌سر له كۆڕی شیعر خوێندنه‌وه‌كه‌ی كاك شێركۆ ده‌تبینم و به نامه‌ش وه‌ڵامی پیرۆزباییه‌كه‌م دایته‌وه، به‌ڵام هه‌ر تێلفۆنم بۆ كردی. وه‌ك عاده‌تی خۆت به گه‌رمی هه‌واڵت پرسی، منیش وتم خه‌ریكی چیت؟ وتت به‌ڕێوه‌م ده‌چم بۆ كتێبخانه‌ی گشتی بۆ پێشانگای كتێب (ده‌بێ دواهه‌مین كتێب كه كڕی بێتت چی بووبێت؟)، بۆ نایه‌ی؟ وتم تازه دره‌نگه، دوانیوه‌ڕۆ دێم بۆ كۆڕه‌كه…ئیدی ئه‌وه دوایه‌مین جار بوو گوێم له ده‌نگت بوو، سه‌د مه‌خابن، چواری عه‌سر له نه‌خۆشخانه تۆم به خه‌وتوویی بینی، له خه‌وێكی قووڵدا بووی، خه‌وێكی هه‌تاهه‌تایی!\nمامۆستا گیان، مردنی تۆ بۆ من، ته‌نیا له ده‌ستدانی مامۆستایه‌كی بلیمه‌تی له‌خۆبردوو نه‌بوو كه هه‌موو ساتێ ئاماده بوو بۆ وه‌ڵامدانه‌وه‌ی هه‌موو پرسیاره‌كانم، مردنی تۆ، ته‌نیا له‌ده‌ستدانی سه‌رنووسه‌ری زانستی سه‌رده‌م نه‌بوو كه ده‌لاقه‌یه‌كی ده‌وڵه‌مه‌ندی ڕۆشن بوو بۆ خوێنه‌ری كورد، مردنی تۆ، ته‌نیا له ده‌ستدانی هاوڕێیه‌كی فره ئازیز نه‌بوو كه هه‌میشه دڵی لام بوو، مردنی تۆ، ته‌نیا له ده‌ستدانی باوكێكی ڕۆحی دڵسۆز نه‌بوو كه ته‌نانه‌ت نازی منداڵه‌كانیشمی هه‌ڵده‌گرت.\nمامۆستا گیان، به مردنی تۆ، من ڕوونتر له مردن تێگه‌یشتم، قووڵتر هه‌ستم به ئازاری ئه‌و كه‌سانه كرد كاتێك كه‌سێكی ئازیزیان له ده‌ست ده‌ده‌ن، دركم به سه‌ختی دووری نێوان مردن و ژیان هاوكات نزیكی نێوانیشیان كرد. هه‌ر له‌و ده‌مه‌وه و تا ئێستاش هه‌میشه ده‌ڵێم خۆزگه هێڵێكی تێلفون له نێوان ئه‌مدنیا و ئه‌ودنیادا هه‌بوایه، خۆزگه ئیمه‌یلێ، یان فاكسێ، یان هیچ نه‌بوایه تێلگرافێ هه‌بوایه تا جارناجارێ هه‌واڵێكم بپرسیتایه.\n8 ی مارسی 2017


کاردانەوە باش و خراپەکانی کاربەدەستانی ئەمەریکا لەسەر بڕیاری کۆچبەری ترامپ\nوەزارەتی ئاسایشی نیشتمانی سەرلەبەیانی ڕۆژی یەکشەممە بەیاننامەیکی دەرکرد و ڕایگەیاند " فەرمانەکانی دادگا بەجێ دەگەیەنن" بەڵام گوتیشی لەهەمانکاتدا " فەرمانی سەرۆکیش جێبەجێ دەکەن تا دڵنیابن لەوەی ئەوانەی کە دێنە ناو وڵاتە یەکگرتووەکانی ئەمەریکا هیچ مەترسییەک ناخەنە سەر وڵاتەکەمان یان هاووڵاتیانی ئەمەریکا."\nڕاپۆرتەکانی کاربەدەستانی فێدراڵ ئاماژە بەوە دەکەن بەلایەنی کەم 170 کەس دەستبەسەرکراون لەو کاتەوەی سەرۆک ترامپ ڕۆژی هەینی لە کۆشکی سپی ئەو فەرمانەی واژوو کرد.\nترامپ ئەو ئاماژانەی بەلاوەنا کە فەرمانکەی ڕەنگە وەک گرتنەبەری ڕێوشوێنێکی دژ بە موسوڵمانان لێی بڕواندرێت و گوتیشی فەرمانەکەی بۆ پیادەکردنی یاساو ڕێسای توند زۆر بە باشی کاریگەری دەبێت. ڕێنماییە نوێیەکانی کۆچبەری خەڵکانی 7 وڵات دەگرێتەوە ئەوانەی کە زۆرینەی دانیشوانەکەیان مسوڵمانن و بە شیانی هەڕەشە بۆ وڵاتە یەکگرتووەکانی ئەمەریکا لێیان دەڕوانێت.\nلە فڕۆکەخانەکانی نیویۆرک، واشنتۆن، سان فرانسیسکۆ و شارەکانی تر خەڵکێکی زۆر کۆببونەوە بۆ دەربڕینی ناڕەزایی. پارێزەران کە زۆربەیان سەر بە یەکێتی ئازادی سیڤیلی ئەمەریکایی بوون، چووبوون بۆ فڕۆکەخانەکان تا هاوکاری یاسایی ئەو کەسانە بەکەن کە دەستبەسەر بوون.\nهەلەری کڵنتنی دیموکرات کە لە هەڵبژاردنەکاندا بە ترامپ دۆڕا لە مانگی 11 وە زۆر بەکەمی لێدوانی داوە، لەسەر تۆڕی کۆمەڵایەتی تویتەری نوسیویە " من پشتیوانی لە خەڵکی دەکەم کە ئەمشەو لە سەرانسەری وڵاتەوە کۆبونەوەتەوە بۆ بەرگری کردن لە بەهاکانمان و دەستورەکەمان. ئەمە گوزارشت لە ئێمە ناکات."\nجەیسن کان بەڕێوەبەری بەشی ئەمەریکای پزشکانی بێسنوور ڕەخنەی لەو بڕیارەی ئەمەریکا گرت و گوتی " پەنابەران دایک و باوکن و منداڵن کە هەمان ئەو شتانەیان دەوێت کە ئێمە دەمانەوێت: شوێنێکی پارێزراو بۆ ژیانیان و ڕزگار بوونیان لە شەڕو سەرکەوتکردن."\nیاسادانەرانی ئەمەریکاش باسی ئەم مەسەلەیەیان کردووە هەندێکیان پشتیوانی لێ دەکەن و هەندێکیش دژین.\nسەرۆکی کۆنگرێس پۆڵ ڕایەن، کۆمارییەکی وەکو ترام، بەرگری لەو قەدەغە کردنە کرد لە بەیاننامەیەکی کە ڕۆژی هەنی لەلایەن یاریدەدەرێکی بڵاو کرایەوە.\nگوتەبێژی ڕایەن ئاشڵی سترۆنگ گوتی " ئەمە تاقیکردنەوەی ئاینی نییە، و ئەمە قەدەغەکرنی خەڵکی هیچ ئاینێک نییە."\nسیناتۆر باین سێس، کۆمارییەکی نێبراسکا، گوتی لەوە دەچێت ترامپ زیاتر بیری لە پاراستنی سنورەکانی ئەمەریکا کردبێتەوە، بەڵام شێوازی ڕاگەیاندنەکە زۆر فراوانە.\nسیناتۆری کۆماری جێف فڵێکی ئاریزۆنا دەڵێت ترامپ ڕاستە لە نیگەران بوونی لەمەڕ ئاسایشی نیشتمانی " بەڵام مایەی قبوڵکردن نییە کە دانیشتوویەکی یاساییی هەمیشەیش دەستبەسەربکرێت و بگێڕدرێتەوە."\nلێنا ماسری بەڕێوەبەری یاسایی نیشتمانی ئەنجومەنی پەیوەندی ئیسلامی ئەمەریکایی گوتی " ئەم فەرمانە لەسەر بنەمای نژادپەرستییە نەک ڕاستی."\nجان کۆهن کاربەدەستێکی پێشووی وەزارەتی ئاسایشی نیشتمانی، ڕایگەیاند ئەم قەدەغەکردنەی سەرۆک هەڕەشەی سەرەکی تیرۆرسم چارەسەر ناکات، ئەو کەسانەی کە ڕادیکاڵ بوون بەو شتانەی کە لەسەر ئینتەرنێت دەیبینن لە ناو ئەمەریکان".\nسەرۆکی کۆمیتەی ئاسایشی نیشتیمانی لە ئەنجومەنی نوێنەران مایکڵ میککاڵ پەسنی فەرمانەکەی ترامپی دا. مککاڵ گوتی " بە نوکی قەڵەمێک ترامپ کاری زیاتری کرد بۆ ڕێگەگرتن لە تیرۆرسم تا بێنە ناو ئەم وڵاتە بە بەراورد لەگەڵ کاری هەشت ساڵی بەڕێوەبەرایەتی پێشوو.\nژمارەیەک لە ئەندامانی کۆماری کۆنگرێس بە ئاشکرایی ڕەخنەیان لەم بڕیارەتی ترامپ گرتووە.\nسیناتۆر دیانا فاینستینی دیموکرات لە کالیفۆرنیا بە ڕۆژنامەوانانی گوت ئەو ڕێگەگرتنە کردارێکە کە باوەڕ ناکرێت.


ترامپ.. دز يا نه‌فام؟\nخدر خه‌لات به‌حزانى\nشه‌فه‌ق نيوز/ دوير له‌وه‌گ وه‌پى ئويشن ته‌وه‌ره‌يل خوه‌رهه‌ڵاتى ناوينى ك ده‌وڵه‌ته‌يليگ لايه‌نگر ئيران و ده‌وڵه‌ته‌يليگ لايه‌نگر سعوديه خويان حه‌شار ئه‌يه‌ن، ئيران هه‌وه‌جه وه پاريزه‌ر يا ده‌نگيگ ره‌سانن نوقمبوێ جوور من نه‌يرێد و زه‌ره‌ديش وه سعوديه ناڕه‌سنێد ئه‌گه‌ر ريك نه‌كه‌فم وه‌ل ريڕه‌و مه‌يله وه‌هابيه‌گه‌ێ.\nترامپ سه‌رۆك ئه‌مريكى گه‌ردێده شوون به‌رژه‌وه‌ندێ وڵاته‌گه‌ێ، يه‌يش ماف خوه‌يه، چوينكه له وه‌خت قه‌سه‌مخواردن سه‌رۆكايه‌تى وت: قه‌سه‌م ئه‌خوه‌م ك ئه‌رك پۆست سه‌رۆكايه‌تى وڵاته‌يل يه‌كگرتگ ئه‌مريكى وه دڵسووزێ جيوه‌جى بكه‌م و تا بتويه‌مم كار له‌بان خاسسازێ و مقه‌يه‌تى ده‌ستوور وڵاته‌يل يه‌كگرتگ بكه‌م.\nئمجا له‌وه‌ر ئه‌وه‌گ خوه‌يشى له بنه‌ڕه‌ته‌و پياو كاره، ماف خوه‌يه گه‌مه له‌ناونى پۆسه‌گه‌ێ و ئه‌قڵيه‌ت بزنسيه‌تى بكا تا قانجاز ئه‌را وڵاتيگ بارێد، ك يه‌يش وه شيوه‌ى نموونه‌ييگ ئه‌نجام دا له‌وه‌خت سه‌ردان ئىى دوياخريه ئه‌را سعوديه، ك له‌يوا كرد گشت مانگايه‌يل سعودى هاورده شير وه‌رجه واده‌يليان له‌وه‌ر ده‌سه‌وه‌ركردن قه‌يماخيگ وه تام گژوگياێ زارگه‌ێ كومپانياێ "ئه‌لمه‌راعى" به‌رهه‌مهاوه‌ر له ئه‌مريكاێ لاتينى و هنارده‌ێ بكا ئه‌را "ئه‌ليانكێ" هويڵان دڵنيا له‌وه‌گ مقه‌يه‌تى خه‌يوه‌ته‌يلى ئه‌كا و نوێنه‌رايه‌تى سواره‌يل ئازاێ ئه‌كا وه‌ل ئه‌سپه‌يلى ك ماوه‌ێ سه‌ده‌يليگه جه‌نگ نه‌كردنه.\nترامپ شايه‌ت دز بوود، چوينكه سه‌ركه‌فت له بردن دارايى فريه‌يگ ك يه‌كسانه وه‌ل به‌رهه‌م سعودێ ئه‌را دو ساڵ ته‌مام له نه‌فت(وه‌گووره‌ى نرخ به‌رميل ئمڕوو)، ئى سه‌ركه‌فتنيشه په‌يوه‌س نيه وه زيره‌كێ ترامپ ئه‌وه‌نه‌ێ ئه‌وه‌گ په‌يوه‌سه وه نه‌فامێ لايه‌ن وه‌رانوه‌ر و ترس و له‌رزه‌ێ له نزيكه‌وبوينى له له‌حزه‌ێ روى وه‌ڕوى بوينه‌وه‌ێ راسكانى دوياى ده‌يه‌يليگ له جه‌نگه‌يل ك ئه‌ويش بيگومان وه وكاله‌ت وه‌ل ئيران.\nوه‌لێ ترامپ جوور كاوڕ ك كه‌فته شوون بوو پترۆل چووڵه‌وانێ، ئه‌وه ده‌ركه‌فت ك ساف سايه‌قه تا راده‌ێ نه‌فامى، به‌ڵكوو ئسپاتى كرد ك هويرى جوور هوير ماسيه، وه‌تايبه‌ت ئه‌و ماسيه ك لێرگى شووڕه‌و بويه و دڕنده‌يى و هه‌مه‌جيه‌ت راوچى له هوير بردگه.\nشايه‌ت ترامپ ئه‌وه له هويرێ چيه ك 16 سعودى له ناونى ئه‌و 19 ترۆريسته بوين ك په‌لامار تاوه‌ر بازرگانى جه‌هانى دان له نيويۆرك و دويريش نيه ره‌گه‌زنامه‌ێ بن لادن سه‌ركرده‌ى ئه‌لقاعيده‌ێ ترۆريستى فه‌رامووش كردگه وه‌ل ئه‌و سه‌دان خوه‌يكوش سعوديه ك خوه‌يان ته‌قاننه‌و له‌ناوچه‌يل جه‌نگ له عراق و سوريا و شوونه‌يل تر.\nئايا ئه‌دێ ترامپ ئه‌و راپۆرته‌يل هه‌واڵگرێ و رووژنامه‌نويسيه له هويره‌و بردوێد ئاماژه وه ئه‌وه ئه‌كه‌ن ك سه‌رچه‌وه‌يليگ له ده‌وڵه‌يل كه‌نداو عه‌ره‌بى و له‌وانه‌يش سعوديه پويل فريه‌يگ رشنن ئه‌را ريكخرياگه‌يل ترۆريستى جوور ئه‌لقاعيده و داعش و سه‌رمايه‌داره‌يليگ و ته‌نانه‌ت ميره‌يل و نيمچه ده‌وڵه‌مه‌نه‌يليگيش له ده‌وڵه‌ته‌يل لماوێ نه‌فتيه‌و پويل به‌خشنه ئه‌و گرووپه‌يل ترۆريستيه ك ترامپ ئه‌خوازێد جه‌نگ وه‌ليانا بكاو وه شه‌ڕخواز تاريفيان ئه‌كاو دژه‌يليانيش وه خێردار..!!\nئوميده‌وارم ترامپ ئاشكراى شماره‌ى ئه‌و په‌لاماره‌يله بكا ك ئه‌نجاميان دريا ئه‌را بان داعش له‌لايه‌ن سعوديه‌و هاوپه‌يمانه‌يلى و ئوميده‌وارم ئاشكراى ئه‌وانه‌گ بكا جه‌نگ دژ داعش ئه‌كه‌ن و ئه‌وانه‌گ پشتگيرى دژه داعش ئه‌كه‌ن.\nترامپ، ئى نه‌فامه وه ئه‌قڵيه‌و ناچێد ك ئاساييترين ئاده‌ميزاد خوه‌رهه‌ڵاتى خاس ئه‌زانێد گشت ريكخرياگه‌يل ته‌كفيرى ك ترۆر و وێنه‌يل كوشتن و سه‌ربڕين و رفانن ژنه‌يل و مناڵه‌يل بڵاو ئه‌كه‌ن و كوشت و كوشتار خراو ده‌رهه‌ق ئاده‌ميزاد ئه‌نجام دان له خوه‌رهه‌ڵات ناوين و له ئه‌فريقيا و ئۆرپاو ته‌نانه‌ت له پويلايى ماڵ ترامپ ئه‌فه‌ندييش، گشت ئه‌يانه رياكخرياگه‌يلگن راديكاڵى و فكره‌ى وه‌هابى ديرن ك جوور ئايين فه‌رمى سعوديه‌س؟\nپيشنيار ئه‌وه ئه‌كه‌م ئه‌را ترامپ و تاقمه‌گه‌ێ مراجعه‌ێ بنته‌مه‌ڵ باوه‌ڕى و مه‌زه‌وى ريكخرياگه‌يل ترۆريستى بكه‌ن جوور ئه‌لقاعيده، داعش، بوكوحه‌رام، ئه‌لنوسره، ئه‌بو سه‌ياف، لايه‌نگره‌يل به‌يتوئه‌لئه‌قساو ريكخرياگه‌يل تر چه‌ته‌يل ته‌كفيرى تاوانبار و دڕنده‌يل، تا بوينن ك گشت ئه‌وانه له گوان مانگاێ وه‌هابى ئه‌مژن جوور ئه‌وه‌گ توێژه‌ريگ عراقى وته‌ێ وه گووره‌ى كتاو بيگانه‌يل ئعتباردار.\nمن ك هاووڵاتييگ ئێزيدى عراقييم، ناڵانم وه‌ده‌س دريژه‌ێ فكر وه‌هابى و نزيكه‌ى نيم مليۆن ئاده‌ميزاد له مه‌ردم پيكهاته‌گه‌م كوشياو رفياو نزيكه‌ى 10 هه‌زار كه‌سيش له‌ليان دويره‌و خريا ك زوورميان ژن و مناڵن و هه‌زاران دويه‌ت و ئافره‌تمانيش فرووشيان و هه‌تك كريان له‌لايه‌ن لايه‌نگره‌يل فكر وه‌هابى سعوديه‌و، ئمجا وه‌و خاريشه ئويشمه ترامپ: وه‌ى وه خوه‌د و ديموكراسيه‌ت وڵاته‌گه‌د ك هاند ئه‌ياد ئه‌را هاوپه‌يمانێتى وه‌ل ترۆر له وه‌رانوه‌ر 380 مليار دۆلار.\nله‌وه‌يش ترسم خوه‌د بته‌قنێده‌وه‌و بچڕێد"ئه‌ڵڵاهو ئه‌كبه‌ر"ئه‌را چگن وه‌ناو به‌هه‌يشت وه‌هابيه‌يل پڕ شه‌راو و ژنه‌يل روێت و نير ومايه‌يل ئه‌گه‌ر چه‌ن ملياريگ تر وه‌پێد بيه‌ن، وه‌ل ئه‌وه‌يشا ئه‌ترسم ئيفانكاێ جوان بڕفيه‌ێد و بازرگانى جنسى وه‌پيه‌و بكريه‌ێد، وه‌لێ "مه‌دام ميلانيا" وه ئاسانى ئه‌كوشيه‌ێد، چوينكه وه‌هابيه‌يل پپيره‌ژنيگ ناخوازن ئه‌را نيكاح وه‌كار نه‌يه‌ێد، ئه‌گه‌ريش باوه‌ڕ وه‌پيم ناكه‌ێد بايه‌سه پرسيار له وه‌هابيه‌يل سعودى هاوڕيێد بكه‌ێد.


"وەک پێویست هەوڵ بۆ کەمکردنەوەی توندوتیژیی دژ بە ژنان نەدراوە" - RojNews\n"وەک پێویست هەوڵ بۆ کەمکردنەوەی توندوتیژیی دژ بە ژنان نەدراوە"\nڕۆژنیوز - ڕێباز سه‌باح\nژنه‌چالاکوانێک ده‌ڵێت، کە تائێستا نه ڕێکخراوه‌کان نه ده‌سه‌ڵاته‌کانى یاسادانان و جێبه‌جێکردن، وه‌ک پێویست هه‌وڵیان بۆ که‌مکردنه‌وه‌ى توندوتیژى سه‌ر ژنان نه‌داوه و به‌رپرسى ڕێکخراوێکیش، ده‌ڵێت: هۆکارى سه‌ره‌کى زیادبوونی توندوتیژیی ڕه‌نگدانه‌وه‌ى بارودۆخى ئابووریى و سیاسییه.\nچالاکوانێک و بەرپرسی ڕێکخراوێک لە شاری کەرکوک هۆکارەکانی زیادبوونی توندوتیژیی دژ بە ژنان لە عێراق و باشوری کوردستان و چارەسەرییەکان بۆ ڕۆژنیوز دەخەنەڕوو.\nشکۆفه محەمەد، چالاکوانى کۆمه‌ڵگه‌ى مه‌ده‌نى و سەرپەرشتیاری پەروەردەیی خوێندگای خانەقا وتی:"له‌م ساڵانه‌ى دواییدا تادێت توندوتیژییه‌کانى سه‌ر ژنان زیاترده‌بن، دەوترێت، کە ده‌ستدرێژیى له خوێندنگاکان دا له‌ناو شوێنى کاردا له‌سه‌ر ژنان هه‌یه".\nشکۆفه، ئاماژه‌ى به ڕۆڵى ڕێکخراوه‌کان کرد و وتى: له ڕۆژى به‌ره‌نگاربوونه‌وه‌ى توندوتیژیى دژ به ژنان نزیک ده‌بینه‌وه، هیوادارم ڕێکخراوه‌کان ڕۆڵیان هه‌بێت، چونکه تائێستا نه ڕێکخراوه‌کان نه ده‌سه‌ڵاته‌کانى یاسادانان و جێبه‌جێکردن، وه‌ک پێویست هه‌وڵیان بۆ که‌مکردنه‌وه‌ى توندوتیژیى نه‌داوه.\nشکۆفه، رێژه‌ى ژنانى له ده‌سه‌ڵاتدا به گرنگ زانى بۆ داکۆکیکردن له مافه‌کانى ژنان و وتى:"له پاش پرۆسه‌ى ئازادیى له ساڵى٢٠٠٣ ئێمه زۆر خۆشحاڵ بووین، که کۆمه‌ڵێک ژن گه‌شتنه ناوه‌نده‌کانى بڕیاردان له ده‌سه‌ڵاته‌کانى ته‌شریعی و جێبه‌جێکاریى، به‌ڵام له ویلایه‌تى دووه‌مى حکومه‌ته‌که‌ى مالیکى له کۆى چوار ژنى وه‌زیر که‌مکرایه‌وه بۆ یه‌ک ژن، هه‌رچى ڕێژه‌ى ژنانیشه وه‌ک به‌ڕێوه‌به‌ر له فه‌رمانگه حکومییه‌کاندا که‌مبووه‌ته‌وه، له‌کاتێکدا بوونى ژنان له پێگه و ئاستى بڕیاردان کاریگه‌رى گرنگى هه‌یه له‌سه‌ر که‌مکردنه‌وه‌ى توندوتیژى".\nهەروەها، سرود محەمەد، به‌رپرسى ئۆفیسى که‌رکوکى کۆمه‌ڵه‌ى هیوای عێراقى وتى:"ڕۆژبه‌ڕۆژ کێشه‌کانى ژنان زیاتر ده‌بن، ئێستا دیارده‌ى به شودانى کچان به منداڵى و فره‌ژنى زۆر زیادى کردووه، هه‌روه‌ها حاڵه‌تى خۆکوژی و جیابوونه‌وه ڕۆژانه له زیادبووندایه".\nسەبارەت بە هۆکاری زیادکردنی توندوتیژییەکان، سرود، وتی: هۆکارى سه‌ره‌کى ئه‌م گرفت و توندوتیژییانه ڕه‌نگدانه‌وه‌ى بارودۆخى ئابوورى و سیاسییه، کەتیایدا ژن و منداڵ زه‌ره‌ر مه‌ندى یه‌که‌م ده‌بن.\nبه‌رپرسى ئۆفیسى که‌رکوکى کۆمه‌ڵه‌ى هیوای عێراقى، بۆ بنەبڕکردنی توندوتیژییەکان، بەپێویستی زانی"یاسا سه‌روه‌ربێت، هه‌مووچینه‌کان مافیان پارێزراوبێت و به‌جیاواز سه‌یرنه‌کرێن و دایک و باوک هۆشیاربکرێته‌وه له به‌شودانى کچان به‌منداڵى".